text:
Mu gihe cy’imibonano mpuzabitsina hari abagabo bakunze kugira ikibazo cyo kurangiza vuba , abenshi bikababangamira kandi bikaba intandaro yo kudashimisha abagore babo. Uretse ko n’umugore aba abangamiwe n’uko atishimira imibonano mpuzabitsina kubera ko umugabo we ahita arangiza ,n’abagabo bafite iki kibazo bahora babangamiwe kubera ko baba batabasha kugaragaza ubugabo bwabo aho bushingiye.
Hari bamwe mu bagabo n’abagore bakijijwe bazi ko iyo bigenze gutya aba ari abadayimoni n’imbaraga z’umwijima cyangwa amarozi biba byabiteye , ariko muri iyi nkuru murarushaho gusobanukirwa n’iki kibazo ndetse nuko abantu bakirinda bakarushaho kugira urugo rwuzuye umudendezo.
Ubusanzwe kurangiza vuba si indwara ariko iyo bikabije bigira ingaruka mbi ku mibanire y’abashakanye harimo nko gucana inyuma. Umugore ufite umugabo urangiza vuba iteka mu gihe bari gutera akabariro abihirwa n’urugo. Kubera ko aba adashobora kugera ku byishimo bye byanyuma(Orgasme).
Iki kibazo gihuriweho n’abagabo benshi. Niba nawe wari ufite iki kibazo cyangwa umugabo wawe akaba arangiza vuba mu gihe muri gutera akabariro ku rugo si urw’umwe. Iki kibazo kiri mu byiciro bibiri:Umugabo wahuye nacyo kuva aho yatangiriye gukora imibonano mpuzabitsina bigakomeza,kurangiza vuba bikamubaho akarande. Hari n’igihe umugabo aba yarahoze abasha kuyobora ukurangiza kwe(Controler l’éjculation) ariko nyuma akajya arangiza vuba kuburyo butunguranye.
Nizihe mpamvu zituma umugabo arangiza vuba kandi atariko byahoze ?
Iyo umugabo yabashaga kurangiza igihe abishakiye ,nyuma bigahinduka,hari impamvu nyinshi zishobora kubitera. Murizo twavuga:Umunaniro ukabije,ibibazo byinshi kandi atahoranye, Umunaniro ukabije ,Kwikinisha, Kugira ubwoba mu gihe ukora imibonano no kutigirira icyizere, Imisemburo itameze neza mu maraso, Indwara zifata amabya, Impanuka, Uruhererekane rwo mu miryango,Umujinya mwinshi,kugira isoni cyane,.. Indi mpamvu ishobora kuba intandaro yo kurangiza vuba k’umugabo ni ugukorera imibonano mpuzabitsina ahantu hatisanzuye cyangwa nawe ubwawe udatuje.
Ku bagikora imibonano bwa mbere rero, nta mpamvu yo guhangayika ngo wasanga ndangiza vuba bitewe n’igihe wamaze. Ni ibisanzwe ko ku mibonano ya mbere umugabo arangiza vuba kubera ko umubiri we n’ubwonko biba bitaramenyera ibyo byiyumvo bishyashya uterwa no gukora imibonano mpuzabitsina. Icyo rero uba ugomba gukora, ni ukwirinda kwihutira gukemura ikibazo cyawe(kwikunda) ahubwo ukita cyane ku gutegurana kuko aribyo bizatuma umenyera imibonano bityo bikazagufasha kujya wiyobora mu bijyana n’igihe cyo kurangiriza.
Niki umugabo urangiza vuba yakora ngo abashe kubikira ?
Icya mbere ni ukumenya ko ufite iki kibazo kandi ukaba ufite ubushake bwo kubicikaho. Indi nama isumba izindi ni ukwirinda imwe mu mpamvu ishobora kuba itera iki kibazo mu zo twavuze haruguru. Umugore wawe nawe birasaba ko mubiganiraho mugafatanyiriza hamwe kurwanya uwo mwanzi utuma igikorwa cy’akabariro kitagenda neza uko bikwiriye. Ariko hari n’indi tekiniki abagabo barangiza vuba bakwifashisha bikabafasha noneho kujya bashimisha abagore babo bakabafasha no kugera ku byishimo byabo byanyuma(Orgasme).
Stop and go
Nkuko umutwe ubivuga ni uguhagarika ubundi ugakomeza. Iyi ni tekiniki yavumbuwe na Kaplan. Ubusanzwe gukora imibonano mpuzabitsina huti huti nibyo bituma umugabo arangiza vuba. Aba ahanini ategekwa cyangwa ayoborwa n’ibyiyumviro bye. Stop and go siko bimeze. Umugabo aba agomba kugira umwanya runaka ahagarika igikorwa nyuma akongera .
Ibi byose biterwa n’uburyo aba yumva ibyishimo biri kumuzamukana. Iyi tekiniki isaba ko muba muyiziranyeho n’umugore wawe. Ni byiza nkuko twabivuze ko mubanza kubiganiraho.
Igihe umugabo yumva agiye kurangiza acira isiri umugore we hanyuma bose bagahagarika,ntibanyeganyege. Yakumva noneho yongeye kwikontorola(Se controller )mugakomeza igikorwa cyanyu. Buhoro buhoro uko ugenda umenyera iyi tekiniki,ninako urushaho kugira uburambe bwo kurangiriza igihe ubishakiye.
Twibukiranye ko kurangiza k’umugore bitinda ugereranyije n’umugabo. Iyo rero umugabo atabashije gucungana n’uko asohora(arangiza) bituma umugore asigarana ikibazo kuko we aba atabashije kugera ku byishimo bye byanyuma.
Igihe wirinze impamvu twabonye hejuru,ugakoresha stop and go bikanga,ni byiza kujya kwa muganga. Hari imiti bakwandikira bita Antidépresseurs. Impamvu abaganga badakunda guhita bayiha umuntu ufite iki kibazo ni uko burya buri muti umuntu afashe byanze bikunze hari ingaruka runaka umugiraho kuburyo buziguye cyangwa ubutaziguye.
Kurangiza vuba ni ikibazo giteza umwuka mubi mu bashakanye. Gutegurana kuburyo buhagije ,kuganira,gufashanya ni byo byafasha urugo rufite iki kibazo kugikemura amazi atararenga inkombe ngo umugore ahitemo kujya hanze .
Ni ngombwa cyane ko umuntu ajya gukora imibonano na mugenzi we ,amenya ko yinjiye mugikorwa cyo gushimisha mugenzi we( gutanga ibyishimo), ntarebe we icyo agiye gukuramo gusa( c’est le rendez vous du donne et du recevoir) bituma abasha gucunga ibyishimo bye no kurangiza kwe ( plaisir et ejaculation ).
Ninabyo bituma icyiciro cyo gutegurana ( phase de preparation ) kigenda neza kuko aba yitaye kubyo agiye gukora, kuko ikigikorwa ni gihera mu mutwe.Imibiri y’abantu ijya guhura kugirango irangize igikorwa ariko roho zo ziba zahuye kare ( esprits ) .
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Ishimwe Ange
45,685 total views, 6 views today


c: text/html

text:
Nyuma yo kwizezwa ko bagomba guhembwa amafaranga bakoreye bubaka umuhanda wa VUP wo mu kagari ka Mukondo bikarangira amaso aheze mu kirere, abakoze muri uyu muhanda barataka ko bugarijwe n’ibibazo by’ubukene.
Nkurunziza Pierre Claver, umunyamabanga nshingwabikorwa w’agateganyo w’umurenge wa Nyundo, muri Nyakanga 2016 yavuze ko aba baturage bagiye kwishyurwa mu cyumweru kimwe uhereye icyo gihe, ariko na n’ubu baracyategereje.
Abaturage bagombaga guhembwa bagera kuri 400 bakoraga umuhanda wo mu kagari ka Mukondo muri gahunda ya VUP, bakaba bishyuza amafaranga bakoreye kuva muri Gicurasi kugera ubu.
Bavuga ko bakomeje gushengurwa no kuba babeshywa n’ubuyobozi bigatuma bahora basiragira ku biro by’umurenge baje kwishyuza, kandi ngo babona icyizere gikomeje kuraza amasinde.
Umwe muri aba baturage aragira ati:”Ikibazo ntabwo ari twe twenyine tugifite no mu mirenge itandukanye abakoze imirimo muri VUP barategereje baraheba, noneho mu murenge wa Rugerero bamaze iminsi babyuka bazindukira ku biro baje kwishyuza ayo babarimo, none se bashaka ko natwe tujya kubyukira ku muryango nibwo bazumva ko tubabaye, birarambiranye baduhe ayacu kuko niyo dukesha amaramuko.”
Ikindi kandi Aba baturage bakomeza bavuga ko kuva mbere bakomeje kugaragaza ko kuba badahembwa amafaranga yabo ari ingorane zikomeye ku buzima bwabo, kuko aya mafranga ari yo bakesha amaramuko mu buzima bwabo bwa buri munsi.
Umuyobozi w’akarere ka Rubavu Sinamenye Jeremie, avuga ko impamvu yatumye bamwe bahembwa abandi ntibayabone ari uko Sacco y’umurenge wa Nyundo yibeshye igatanga amafaranga yari kuri konti y’akarere kandi amafaranga yabo yari ataraboneka.
Ariko uyu muyobozi arizeza aba baturage ko icyumweru gitaha azababwira umunsi bazaboneraho amafaranga yabo.
Aba baturage bakaba basabye umuyobozi w’akarere ko bakishyurwa vuba, ntibakomeze gusiragizwa kuko bakeneye amafaranga yabo.
Iki kibazo ntikiri mu murenge wa Nyundo gusa, kuko mu mirenge itandukanye hagaragaye abaturage babyukira ku biro by’imirenge bishyuza, bakabwirwa impamvu ko gutinda guhembwa biterwa n’impamvu zitandukanye, zirimo kuba abagomba gusinya barahindutse.
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
Ntambabazi Emmanuel w’imyaka 57, wo mu kagari ka Kagarama, umurenge wa Karambi, mu karere ka Nyamasheke, akurikiranweho guhohotera umugore we Nyiranzabahimana Espérance w’imyaka 30, akamurya (...)
Imodoka y’Abashinwa bakora umuhanda wa Nyamasheke-Karongi yari itwawe n’umushoferi witwa Nizeyimana Fabien w’imyaka 45 yagonze moto yari itwaye Veterineri w’ umurenge wa Karambi, Tuyizere Pontien, (...)
Abaturage bo mu kagari ka Rutenderi, umurenge wa Mugunga, akarere ka Gakenke, baratangaza ko babangamiwe n’insoresore zizwi ku izina ry’Abasongarere zibabuza amahwemo zibibira imyaka n’amatungo. (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.

robotstxt: allowed

filter: keep


text:
sam.
23
juil.
2011
ISOMO RYA MBERE
Igitabo cy’Iyimukamisiri (Iyim 32, 15-24.30-34)
15Musa arahindukira, amanuka umusozi atwaye bya bimanyu bibiri by’amabuye y’urwibutso rw’Isezerano. Ayo mabuye yari abaje kandi yanditseho ku mpande zombi, imbere n’inyuma. 16Ibyo bimanyu byari byakozwe n’Imana, kandi n’inyandiko yari inyandiko y’Imana, isharaze kuri ibyo bimanyu by’amabuye. 17Yozuwe yumva urwamu rw’imbaga yasakabakaga, maze abwira Musa ati « Ndumva urwamu rw’intambara mu ngando ! » 18Musa arasubiza ati « Urwo rwamu si indirimbo y’umutsindo, si n’amaganya y’abatsinzwe. Jyeweho ndumva ari urwamu rw’indirimbo z’ababyina !» 19Ngo agere hafi y’ingando, abona cya kimasa n’abakibyiniraga. Nuko uburakari bwa Musa buragurumana ; ajugunya bya bimanyu by’amabuye bijanjagurikira munsi y’umusozi. 20Maze yenda cya kimasa bari bakoze aragitwika, agisyamo ivu rigogoye, arivanga n’amazi maze aryuhira Abayisraheli.
21Musa abwira Aroni ati « Uyu muryango wakugenje ute kugira ngo wemere kuwukoresha igicumuro gikomeye? » 22Aroni arasubiza ati « Uburakari bwa databuja nibwoye kugurumana ! Ubwawe ntuyobewe ko uyu muryango ubogamiye ku kibi. 23Bambwiye bati ‘Dukorere imana zo kutugenda imbere, kuko Musa uriya, wa mugabo watuvanye mu gihugu cya Misiri, tutazi uko byamugendekeye !’ 24Ndababwira rero nti ‘Abafite zahabu nibaziyambure ku matwi.’ Barazimpa nzishongesha mu muriro, maze havamo icyo kimasa ! »
30Bukeye bwaho, Musa abwira rubanda ati « Mwakoze icyaha gikomeye ! None ubu ngubu ngiye kuzamuka njye imbere y’Uhoraho, wenda nashobora kubaronkera imbabazi z’igicumuro cyanyu.» 31Musa yongera gusanga Uhoraho maze aravuga ati «Nta byo ! Uyu muryango wakoze icyaha gikomeye : bihimbiye ibigirwamana bya zahabu ! 32None rero ubabarire igicumuro cyabo, bitabaye ibyo unsibanganye mu gitabo wanditse ! » 33Uhoraho asubiza Musa ati « Uwancumuyeho ni we nzasibanganya mu gitabo cyanjye ! 34Ngaho genda uyobore umuryango aho nakubwiye, umumalayika wanjye ni we uzakugenda imbere. Ariko umunsi wo kubahana nugera, nzabahanira igicumuro cyabo !»
ZABURI (Zab 106 (105),19-20, 21-22, 23)
Inyik/ Uhoraho uratwibuke, wowe ugirira neza umuryango wawe.
Kuri Horebu abasekuruza bacu bacuze inyana,
bapfukama imbere y’icyo cyuma ;
Uhoraho we kuzo ryabo,
bamusimbuza ishusho ry’ikimasa kirisha ubwatsi !
Bibagiwe batyo Uhoraho, umukiza wabo,
we wakoreye mu Misiri ibintu bikomeye,
ibitangaza mu gihugu cya Kamu,
n’akataraboneka ku nyanja y’Urufunzo.
Uhoraho yari mu migambi yo kubatsemba,
iyo Musa, intore ye, atamwikubita imbere,
ngo abuze ubukana bwe kubarimbura.
IBANGONDIRIMBO RIBANZIRIZA IVANJILI (Yak 1, 18)
Alleluya Alleluya.
Mana yacu, utwibyarira ukoresheje ijambo ryawe ry’amanyakuri,
ukatugira imena mu biremwa byawe.
Alleluya.
IVANJILI
+ Matayo (Mt 13,31-35)
Muri icyo gihe, 31Yezu abacira umugani ati « Ingoma y’ijuru imeze nk’imbuto ya sinapisi, umuntu yateye mu murima we. 32Ni yo ntoya mu mbuto zose, ariko iyo imaze gukura isumba imyaka yose yo mu murima, ndetse ikaba igiti ku buryo inyoni zo mu kirere ziza kwarika mu mashami yacyo. »
33Abacira undi mugani ati « Ingoma y’ijuru imeze nk’umusemburo umugore yavanze n’incuro eshatu z’ifu, kugeza igihe byose bitutumbye. » 34Ibyo byose Yezu yabibwiraga rubanda mu migani, nta cyo yababwiraga atababwiriye mu migani ; 35bityo huzuzwa ibyo umuhanuzi yavuze ati « Umunwa wanjye uzavuga mu migani, nzamamaza ibyahishwe kuva isi ikiremwa.»


text:
Hashize imyaka itandatu abashakashatsi b’ikigo kabuhariwe mu ikorabuhanga cyo muri Leta zunze ubumwe z’Amerika cyitwa IBM batangiye gutangaza buri mwaka ibintu bitanu bishya bishobora guhindura ubuzima bw’abaturage mu mibereho yabo ya buri munsi. Muri uku kwezi batangaje ko muri iyi myaka itanu iri imbere tuzaba tumaze kugera ku rwego rwo kwibyaza amashanyarazi ubwacu.
Ikindi: tuzaba tudagikenera ya magambo y’ibanga ryacu bwite dukoresha iyo dushaka gusoma cyangwa kwandika amabaruwa ya e-mail. N’izindi mashini nyinshi zinyuranye zizaba zikoreshwa n’ubwonko bwacu tutiriwe tuzikoraho. Tuzajya dukoresha ibintu by’umwimerere buri muntu wese yihariye bita biometrics mu cyongereza, cyangwa igitekerezo cyonyine gusa. Indimi nazo ntizizongera kuba bariyeri: telephone zigendanwa zizajya zidusemurira ubwazo igihe turimo tuvugana n’uwo tudahuje urulimi.
Ibintu bishyashya mu ikoranabuhanga IBM yavuze byose ko bizabaho si ko byagenze. Ariko hari n’ibyabayeho koko. Igikuru, nk’uko IBM ibisobanura, ni uko bene ibyo bitekerezo bishya bikangurira abashakashatsi gukora uko bashoboye kose kugirango ibintu byinshi bishobora kutworohereza ubuzima bive mu nzozi bibe impamo mu buzima bwacu bwa buri munsi.


text:
Amabanga ahindura umuntu kuba uwo kwifuzwa
AMABANGA AHINDURA UMUNTU KUBA UWO KWIFUZWA
(Secrets that transform you to become a social man)
Ijambo ry’Imana rivuga cyane ku birebana n’imibereho y’abantu n’imibanire yabo. Iyo ugerageza buri gihe kugenzura ibirebana n’ubushake bw’Imana, ubirebera mu gitabo cy’Itangiriro mu gice cyaho cya 2:7-22), aho herekana igihe Imana yaremaga umuntu, Bibiliya itubwirako Imana yitegereje umugabo ibona atari byiza ko yaba wenyine nuko iherako imuremera umufasha umukwiriye, nyuma yaho babona urubyaro nuko imibereho mu muryango iratangira. Umuntu mu mibereho ye rero yaremewe kubana n’abandi, kugirango yumve amerewe neza, niyo mpamvu uzabona umuntu kuva akiri umwana yishimira kugira inshuti, kuba mu itsinda runaka, kandi uzasanga iyo umwana ananiwe kugira itsinda yibonamo, arababara cyane. Uko niko twese duteye rero, iyo byakunaniye kubana n’abantu, ubuzima bwawe bugira ikibazo, kandi nubona umuntu wahisemo kwigunga akavuga ati “numva nshaka kwibera njyenyine” uzamenye ko afite ibibazo bikomeye akeneye gufashwa, kandi niwumva umuntu avuze ati”njye nabuze umuntu twahuza, cyangwa njye abantu bose baranyanga, aho ngeze hose barampunga, uwo tubaye inshuti ntibimara kabiri, cyangwa se ngo abantu bose babaye babi nahisemo kubahunga” maze uwo muntu akigira nyamwigendaho, uzamenye ko afite ibibazo bikomeye byamuzanira n’izindi ngorane zikomeye mu buzima bwe kuko nubwo yakwigaragaza nkuwishimye ariko mu mutima we harimo ubusa kuko umuntu akeneye kubana n’abandi, kumva afite agaciro, kumva akunzwe, kumva afite akamaro, n’ibindi byinshi…..
Nta muntu wo kugiti cye ubaho, tubyarwa n’ababyeyi babiri ni ukuvuga ko tubaho mu muryango, twishimira kugira igihugu twitirirwa ko dukomokamo, tukaba n’abakirisitu mu Itorero runaka, ibi byose n’ibyerekana uko twaremwe, dukwiye kubana n’abandi, iyo bikunaniye uba ufite ikibazo wowe ubwawe si abandi bagifite. Umuntu wabuze inshuti n’imwe mu buzima cyangwa se ubucuti bwe bukaba butajya burama yisuzume mubyo njyiye gusobanura kandi mu kwigenzura urabasha kubona igisubiza kizaguhesha umunezero.
Umwanditsi w’umunyabwenge yaranditse ati « Ababiri baruta umwe kuko babona ibihembo byiza by’imirimo yabo, kuko iyo baguye umwe abyutsa mugenzi we ariko uguye wenyine ntabone umubyutsa aba abonye ishyano maze kandi ababiri iyo baryanamye barasusurukirwa, ariko uri wenyine yasusurukirwa ate ?umuntu naho yanesha umwe ababiri bo bamunanira kandi umugozi w’inyabutatu ntucika vuba. (Umubwiriza 4 :9-12)
Mu butumwa bwiza bwanditswe na Matayo 18 :19-20 Yesu yaravuze ati « kandi ndababwira yuko ababiri muri mwe nibahuza umutima mw’isi wo kugira icyo basaba cyose bazagikorerwa na Data wo mw’ijuru kuko aho babiri cyangwa batatu bateraniye mw’izina ryanjye nanjye mba ndi hagati yabo. Yesu yatanze uru rugero atari ukuvuga ko umuntu umwe wenyine adashobora gusenga ngo Imana imwumve ahubwo birashaka kutubwira ko umuntu umwe kuko aba adatunganye akeneye mugenzi we wo kumufasha, kumwungura inama cyangwa kumwunganira maze mu gufatanya babashe gukora ibikomeye.
Iri jambo ryacu turaryita mu yandi magambo Umuntu ushyikirana, umuntu ushobora kubana n’abandi (Homme sociable cyangwa social man)
Mu bantu batangaje babayeho harimo uwo Ijambo ry’Imana rivuga cyane, rikamutwereka asangira n’abakomeye, ukongera ukamubona mu nzu y’umukoresha w’ikoro, mu wundi mwanya ukamusanga mu bafarisayo avugana nabo, ukongera ukamubonana n’abatawe bategerwa nk’ababembe, yabanaga na bose kuko yari afite impumuro nziza imuhesha kwegerwa no kwifuzwa, uwo mvuga ni Yesu Kirisitu. Umutima wari muri we niwo dukeneye kuko ijambo ry’Imana ribidusaba aho rivuga ngo « mugire wa mutima wari muri Kirisitu Yesu » (Abafiripi 2 :5)
Yesu yabanaga na bose kuko yari afite ihumure abantu bakishimira kumwegera ngo bamusoromemo ibyiza.
Tugerageze kwinjira gato mu muntu nyamuntu, mu mutima imbere, mu biba mu muntu imbere bishobora gutuma adashobora kubana n’abandi, bitewe n’imyitwarire ye ihera mu mutima no mu myumvire ipfuye. Kuko tuganira ibi mu nzira yo kwizera Imana ishobora byose, ndasaba ngo he kugira uvuga ngo njye niko nteye ntibyahinduka cyangwa ngo iwacu niko duteye ntacyo nabikoraho mujye munyihanganira, kuko iyo uvuze utyo uba uhaye umutima wawe imbaraga zo kudahinduka, Imana yacu ishobora byose, wemere uko uteye ubu maze usabe guhindurwa birashoboka, turazamura imbaraga z’umusaraba wa Yesu zitwikire kamere z’iwacu.
Hari ibyo twaciyemo, hari ibyo twumvise, hari ibyo twiganye, ibyo byose bigira ingaruka ku myitwarire yacu, ariko hari kimwe gusa gifite ubutware bwo kutuyobora, kutwigisha kuduhanira gukiranuka no kutweza ni ijambo ry’Imana.(2 Timote 3:16)
I. IBITERA UMUNTU KUNANIRWA KUBANA N’ABANDI
Muri iyi nyigisho tuzarebamo ibintu bigera kuri bitandatu biranga umuntu ufite amahirwe make yo gushobora kubana neza n’abandi, ibyo bizaduhishurira imitima yacu maze biduheshe no guhinduka, bityo tubonereho kumenya noneho ibiranga umuntu ubana neza n’abandi.
1. GUSHAKA ITEKA KUBA UW’IMBERE (KWIBONEKEZA)
Umunsi umwe Yesu yitegereje abantu mu bukwe areba uko babyiganira imyanya y’imbere maze abagira inama ikomeye, reka mbishyire muri aya magambo “umuntu nakurarika mu bukwe ukahagera ntuzabyiganire guhita wiyicaza ku ntebe y’imbere kugirango hataza kugira umuntu uza kuguhagurutsa akakujyana inyuma, ahubwo nuhagera wigire inyuma maze ba nyiri ibirori baze kukujyana imbere, kuko byaba byiza ko bakujyana imbere bagukuye inyuma aho kukujyana inyuma bagukuye imbere”
Ntihakagire icyo mukora mubiterwa no kwishyira imbere cyangwa kwikuza, ahubwo mujye mwiyoroshya, umuntu wese yibwire ko mugenzi we amuruta, umuntu wese yirinde kuzirikana ibye gusa, ahubwo ajye azirikana niby’abandi. (Abafilipi 2:3-4).
a. Ibiranga wa wundi wifuza kuba uw’imbere
i. Gushakisha icyubahiro ku ngufu mu buryo bwose bushoboka
Yesu yahoraga ahugura abigishwa be mu mpaka za buri gihe aho babaga bashwana bibaza ngo umukuru muri twe ninde, hamwe Yesu yafashe umwana umubashyira imbere arababwira ati ushaka kuba uw’imbere, yitware nk’umuto muri mwese? (Luka 9:48), umunsi umwe Yesu yashatse kubereka ko icyubahiro cy’umuntu kitaba aho yicaye cyangwa mu bigaragara gusa inyuma ko ahubwo kiba mu mutima, ibyo yabiberetse ubwo yafataga amazi n’igitambaro agatangira kuboza ibirenge ari nko kubabwira ati” munyita shobuja kandi nibyo koko niko biri ariko ntibyambuza no kuboza ibirenjye kandi ibyo ntibyaherako binkuraho cya cyubahiro cyanjye kuko ntagikorera ahubwo ndagifite kuva isi itararemwa”. Reka nse nkukubwira nti, burya inoti y’ijana y’amadorari ntabwo ari wowe uyiha agaciro, ushobora kuyituka cyangwa akayisingiza ariko ibyo bikorwa byawe ntacyo bihindura ku ivunjisha kuko ku isoko, ikomeza kuvunja ayo yagombaga kuvunja.
ii. Gukorera kugaragara mu bintu byose mu buryo burenze urugero
Hariho abantu badashobora kwihanganira kubaho batagaragara yewe inzira zose yacamo ngo aboneke ko ari imbere y’abandi akaba yiteguye kuzinyuramo. Aha nabaha nk’urugero, hari umuntu mushobora kuba muri kumwe nko mu kazi noneho mukaba mwahawe gukora ikintu runaka maze akabona neza ko uwo bakorana agiye gukora ikosa ariko akaba atamukosora cyangwa ngo amwerekere kuko ikifuzo cye nuko abandi bose byabananira maze akaza kubona uko aza kuvugwa neza ko ariwe ushoboye gusa. Muri nko gukora akazi ku kubaza ameza tuvuge yakureka ukibeshya ku mibare (mesures) kugirango azabone uko yerekana ubuswa bwawe maze ahereko ashimwa.
Reka tuvuge ko ari nk’ikintu kigiye kuba maze abantu bagasabwa kuza bambaye imyenda isa yagenwe(uniform), kuko bigaragara ko abambaye iyo myenda bari buze kuba basa bose kandi ibyo atabikozwa agomba kugerageza agashyira kuri yamyenda akantu kari bumutandukanye n’abandi kuko agomba byanze bikunze kuza kugaragara ko atandukanye n’abandi, mu gihe uyu muntu yagendanye n’abandi ntashobora kumenya abo bari kumwe ngo abahe umwanya mu gihe cyo gufata ijambo ahubwo aherako avuga bwa mbere kuko agomba kumenyekana ko ari umunyabwenge, ntareba ngo amenye ko wenda mubo bagendanye harimo abamuruta cyangwa abamukuriye cyangwa abafite ibyo bamurusha, oya niwe ugomba kuvuga mbere nta bindi, bene uyu muntu hari igihe abantu bagira ngo nta kinyabupfura agira kuko ntashobora kumenya kwimukira abakuru wenda ngo abahe ikicaro kuko byaba ari ukumusuzugura yewe kubana nawe biraruhije, reka tube tumurekeye aho kuko hari ibindi bimuranga byinshi bimeze nk’ibyo. Umuntu muzima wamenye Imana suko akora, yerekera abandi akabagira inama, kuko ntabwo mu makosa y’abandi ariho abonera kujya imbere ahubwo ibitekerezo bye bimutera kwifuza ko abantu bose bagubwa neza bagatera imbere kandi byo abifata nk’inyungu. Kuko twebwe aba Kirisitu twamenywe n’Imana natwe tukaba twarayimenye dufite amahoro muri yo, si aho twicaye haduhesha icyubahiro, s’amazina batwita cyangwa intera y’akazi tugezeho biduhesha agaciro ahubwo turi abana b’Imana kandi niko turi koko nguko gukomera kwacu.Ese wari wabona umuntu wishimira kwibanira n’abakomeye gusa ndetse no kugaragara mu mafoto yabo, wenda atekereza ko ibyo bimwongerera gukomera, kuko mu mutima we yisuzugura, arashakishiriza icyo yabuze ahatari ho, Ni Yesu gusa uduha icyubahiro kiruta ibindi kuko dufite agaciro muri ubu buzima ndetse n’ubw’igihe kizaza.
Iyo abantu bamaze kubona ko wifuza iteka kuba uw’imbere naho byagusaba kwitwaza amakosa y’abandi, iyo abandi bamaze kubona ko icyo wifuza ari ukwisumbukuruza buri gihe, no kwerekana ko utandukanye nabo, ubwo igikurikira ni ukuguhunga kuko buri wese atinya ko uri kumukiniraho, umushakiraho ibyakungura gusa, ko ntacyo wamarira abandi ahubwo ashakisha icyatuma ubirataho, ngicyo rero igituma bose bakuvaho. Imana itubabarire iduhindure.
iii. Guhora asiganwa, arushanwa muri byose (competition)
Nta kintu na kimwe akorera ko ari cyiza, mu bintu byose aba ashaka uwo yarusha, ahora asiganwa ntajya agira amahoro, ahora mu isiganwa buri gihe. Agiye kubaka inzu, agiye kugura umwenda agiye……….byose ni ugushaka guca ku bandi, ibyo bimutera kuba umunyamazimwe ndetse no gusebanya kuko atifuza undi wavugwa neza mugihe atari we uvuzwe neza, ntashobora kuvuga ijambo rishima abandi, yewe biramugoye kwemera ko undi muntu hari ibyo amurusha.
Uwo muntu rero impumuro imuvamo yirukana bagenzi be kuko abantu bakeneye ubakomeza kandi bagafatanya nabo muri byose. Tuza nshuti yanjye, amahoro y’Imana aruta ayo umuntu yamenye arindire umutima wawe muri Kirisitu Yesu.
Mu gihe wibonyemo uyu mutima ntutekereze ko byacitse reka da, hari imbaraga zihindura kuko icyo Imana yifuza ni ukuduhindura abantu bifuzwa babasha kuzana impinduka mu bandi, abantu bafite imbaraga za rukuruzi arizo mbaraga z’Umwuka wera zituma abantu bifuza gufatanya natwe kuko twahawe ihumure ry’Imana maze natwe tugahinduka inzira y’ihumure ku bandi.
Mu nyigisho ikurikira tuzarebera hamwe ibindi bikurikira bitera umuntu kunanirwa kubana n’abandi maze ibyo biduhishurire ibyo wagombye guhindura mu buzima bwacu kugirango dushobore kubana n’abandi ndetse no kugwiza inshuti. BIRACYAZA…………………..
Pastor Kazura Jules


text:
"Ese waruzi ko ushobora kugira gutya ukabura ibitotsi neza mu ijoro?":Dore ibintu 6 bishobora gutuma ubura ibitotsi mu ijoro
Nkuko twese tubizi nta cyiza nko kugira ibitotsi mu ijoro hanyuma ugasinzira ukimarayo kuko iyo ubyutse mu gitondo uba wumva ubuzima bwawe bugenda neza,ariko na none uzumve iyo waraye udasinziriye cyangwa waraye nabi,nukuvuga ngo uwo munsi wirirwana umunaniro mwinshi.
Ikibabaje nuko hari abantu benshi kubura ibitotsi mu ijoro bibaho ariko batazi nikbitera ariyo mpamvu rero nabazaniye bimwe mu bintu 6 by’ingenzi bishobora gutuma urara ukanuye ijoro ryose.
1.Kurya ugahaga cyane nijoro
Kurya cyane n’ijoro ukagwa ivutu buriya ntabwo ari byiza mu gihe ugiye kuryama,gusa ndabizi ko hari igihe ibiryo bikuryohera kugeza aho wumva utarekeraho,ariko nabwo ntiwiyibagize ko gusinzira neza bituma ugira ubuzima buzira umuze,naho iyo uriye cyane n’ijoro ugiye kuryama biba bivuze ko ubwo uba uhaye akazi katoroshye igifu ko gukora mu ijoro aribwo nacyo kitazaguha agahenge mu gihe kiri mu kazi.
2.Uburyamiro butameze neza
Nta cyiza nko kuryama mu buriri bwiza bufite amashuka ameshe ndetse bunashashe neza,na none uzumve nuryama mu buriri bufite amashuka atameshe cyangwa bujagaraye icyo gihe uzabura amahoro ijoro ryose ku buryo uzarara ukanuye ndetse nunabyuka uzumva uburibwe umubiri wose.
3.Ibisindisha
Kunywa buriya ikintu gisindisha mu ijoro ntabwo nabikugiramo inama,kuko bizatuma urara ukanuye ijoro ryose ku buryo ahubwo ibitotsi uzatangira kubigira bwacyeye,Inama nakugira rero niba uziko buri bucye ujya ku kazi wikwirirwa ufata ku kinyobwa gisisndisha icyo aricyo cyose mu gihe ugiye kuryama nijoro.
4.Ibinyobwa ndetse n’ibinyamavuta
Iyo mvuze ibinyobwa ntabwo mba mvuze ko ari byose,ibyo nshatse kuvuga ni ibintu byose bifite amavuta menshi na Fanta,icyayi kirimo ikawa n’ikindi kinyobwa nacyo usangamo ikawa,ibi bintu n’ubinywa ugiye kuryama ntabwo uzagira ibitotsi ijoro ryose,kuko ibi bintu bizatuma ugira ubushyuhe bukabije mu mubiri wawe kandi binatindamo rero,ikindi bizatuma umutima wawe utera cyane,bityo niba ushaka kuzajya ubinywa nakugira inama byibura kuzajya ubinywa ariko ukaza kuryama nyuma y’amasaha 3 cyangwa 4.
5. Ibitekerezo
Buriya byaba byiza ugiye ufata buri kimwe kiri mu bwonko bwawe cyagutera ikibazo mu gihe ugiye kuryama maze ukagitesha agaciro,kandi na none niba uziko ugiye kuryama ujye ushyira kure ikintu gifite ijwi iryo ariryo rose,urugero nka Radio ndetse wirinde no gutekereza cyane kuko mu gihe ubwonko bwawe budafite amahoro ntabwo uzasinzira neza.
6.Umunaniro n’imyitozo
Umunaniro wo ku kazi ndetse no gukora imyitozo mu gihe ugiye kuryama ibi bizatuma ubura ibitotsi,umunaniro buriya utuma ubwonko buhora bufunguye ku buryo kugira ngo buzasinzire ntibizoroha,nkuko no gukora imyitozo imwe n’imwe ugiye kuryama nabyo bizatuma ubura ibitotsi,basi kora iyo myitozo maze uryame byibura nyuma y’amasaha atatu uyikoze.
Ikindi kintu utari uzi,ese wari wabyuka ufite umushiha mwinshi?ibi byo biterwa nuburyo waryamyemo butari bwiza,cyangwa kuba warebye televiziyo ubundi ukaryama utinze no kunywa amazi menshi mu gihe ugiye kuryama.
Ibitekerezo
-
dede
17 September 2014 -
ebana ahubwo igisindisha kiragusinziriza kugeza ubwo amasaha yo kuryama akubana make
nawe ngo abantu bakireke, Thx
-
Karyango Elphaz
2 August 2014 -
Jye Sintesheje Agaciro Kinama Mbony’aha Mair Ntibifashije? 1.Ndabona Inama Ariyo Kuva Kubiryo No Kutanywa Habe Na Mazi Kd Nziko Amazi Yo Aringenzi Muburiri?Gusa Badushakire Docteur Mubuvuzi Azaduhe Inama Nzima! Jyumenya Ko Mubyugarij’umuntu Nibyishi Byamubuza Gusinzira Kuruta Kuva Kuribyo^byose Mwatondaguye! Kd Ntabwo Wab’udafit’akazi Kakugez’ejo Hazaza Cg Ubayeho Nabi Usibye Nokurya Cg Kutanywa Nindaya Ya Yifuj’umugabo Ikamubura Ntisinzira!Kd Uwaraye Mumasengesho Yiyirij’ubusa Agasinzira!Ukuzi Ko Techenique^ControleYa^Muntu Nuburyo Yishoboje Mubye Niko Kumuha Gusinzira!Kd Ndakeka^ko Na Doct Atateramo Umuntu Ibitotsi Karemano Kd Harimpamvu Karemano Nubundi Yisanganiye! Jye Mukwezi Kwa 7mumwaka Sijya Mbona Ibitotsi Kurinda Gushize Kuburyo Kurengaho Niminsi! Nanyoye Fenergua Nibindi Byose Byaranze!Urumva Ko Nikonteye!Yego Ntabuzima Bwiza Mbamo Ariko Mugihe Gikwiye Cyajye Jyansinzira! Kd Twibuke^ko Tutangana Twese?Harabasinzira Bituruka Kukubaho Neza Mumutuzo?Kd Twese Uwo Mutuzo Ntitwawubona Kuko Ni Etape Pour
-
uwo
1 August 2014 -
ibibuza ibitotsi byo tubonyemo bike ariko ntamuti mwagiye mutanga ngo umuntu ajye awugenderaho abashe gusinzira dukeneye ubushakashatsi bwimbitse
h
-
-
-
Niyo
27 July 2014 -
Wanditse inkuru zibice uzazisubiremo utange numwanzuro. Si kweli
-
manzi
26 July 2014 -
Nkawe utanga inkuru nkizi zituzuye ushobora kutubuza ibitotsi.ngo imyito yihe se?Ngo ummunaniro?Ngo uwahaze ntasinzira?naho se ushonje we arasinzira?.nawe Ngo wanditse inkuri!!!!!!!!!!!
-


text:
Igishyimbo gikomoka mu turere two muri Amerika dushyuha, ni ikinyamisogwe gihingwa cyane kubera agaciro kanini gihabwa n’ubwinshi bw’ibyubaka umubiri gikungahayeho.-
Gusarura
Ibishyimbo bisarurwa bimaze amezi abiri n’igice kugeza kuri atatu (ibishyimbo bigufi) bihinzwe, n’amezi atatu kugeza kuri atanu (imishingiriro) bitewe n’akarere n’ imbuto.
Bisarurwa mu buryo bukurikira :
Imishingiriro, imiteja (imitanyu) yumye barayihura bakayishyira mu mifuka cyangwa mu bitebo bakayijyana mu rugo aho byongera kwanikwa bihagije.
Icyitonderwa
Muri iki gikorwa ni ngombwa kugenzura ko imiteja yose yavanywe ku bi# (ibitsinsi) byayo kugira ngo hatagira igisigara mu murima.
Ibishyimbo bigufi bisarurwa hakoreshejwe amaboko, baranduza cyangwa bakata igiti cy’igishyimbo, hanyuma bakareka kikuma mbere y’uko gihurwa (hifashishijwe uburyo bw’amaboko cyangwa imashini zabugenewe mu gusarura no guhura imyaka).
Gusarura n’amaboko
Gusarura ibishyimbo n’amaboko, urabirandura ukabyanika ku zuba.
Iryo sarurwa rikorwa mu gitondo kare, kuko ubuhehere bwa nijoro butuma imitanyu itiyasa ngo intete zitakare.
Mu bihugu bimwe,mbere yo gusarura ibishyimbo babanza kubitera umu#. Uko kubitera umu bikorwa hagamijwe kubyumisha vuba bityo bigatuma uburumbarare bwabyo bugabanuka bikanihu#sha igikorwa cyo kubihura.
Gusarura ukoresheje amamashini
Gusarura ibishyimbo hakoreshejwe amamashini biboneka cyane mu bihugu byateye imbere, bikorwa cyane cyane hakoreshwa imashini kabuhariwe zisarura zigahita zinahura ingano baba bahinduyeho gato.
Izo mashini zifite ubushobozi bwo gusarura hegitari imwemu gihe cy’isaha (0.9-1.1 h/ha). Zimwe mu ngorane zigira ni uko zikenera gukorera mu mirima minini cyane, irambuye,itarimo ibyatsi, ihinzemo ibishyimbo bigufi bishinguye kandi byereye rimwe neza.
Nyuma yo guhurwa, usanga ibishyimbo bibonetse birimo imyandamyinshi n’ubuhehere bugera kuri 20%.Mbere yo kubihunika, ni ngombwa kugabanya iyo myanda n’ubwo buhehere (taux d’humidité), wanika ku buryo busanzwe cyangwa ukoresheje imashini kugeza nibura ku gipimo cya
14% cy’ubuhehere.
Abacuruzi bakunda kubihunikamumifukamuri za hangar zagenewe guhunika. Ubusanzwe, ibishyimbo iyo bimaze gusarurwa biragurishwa ibindi bikabikwa.
Gutwara umusaruro
Imitanyu yashyizwe mu mifuka cyangwa mu bitebo yikorerwa ku mutwe cyangwa ku binyabiziga ikagezwa mu rugo cyangwa ahandi hateguwe. Na none kimwe n’imitanyu, ibitsinsi by’ibishyimbo byaranduwe cyangwa byatemwe birahambirwa bikikorerwa bikajyanwa kwanikwa mu rugo cyangwa ahandi habigenewe.
Icyitonderwa
Muri iki gikorwa hakunze kuboneka igihombo cy’umusaruro gituruka ku inyanyagira ry’umusaruro mu nzira no mu gihe cyose uvanwa ahantu hamwe ujyanwa ahandi.
Kumisha umusaruro w’ibishyimbo
Kumisha umusaruro w’ibishyimbo bikorwa mu birundo: nyuma yo kubirandura, babishyira ku zuba mu murima babihambiriyemo uturundo duto duto.
Guhura no kwanika
Guhura ibishyimbo bikorwa n’amaboko babikubita ibibando ku mbuga ikomeye kandi isukuye.
Kwanika bikorwa basanza ibishyimbo ku mbuga yabugenewe, aho biba biri ku mbuga mu muyaga n’izuba bikahamara iminsi 10 kugeza kuri 15.
Icyitonderwa
Muri icyo gihe ni byiza kubisanza kenshi kugira ngo byume mu rugero rumwe. Ugomba kandi kwirinda kubisanza kugeza nimugoroba kugira ngo bidahura n’ubukonje.
Uretse uburyo bwo kubyanika ku mbuga, ushobora no kubyanika ukoresheje uburyo bw’imirasire y’izuba.
Gutoranya no gusukura umusaruro
Itoranya rikorwa hagamijwe gukuramo impeke ntoya zangiritse (intaganya). Iki gikorwa kirangwa no kugosora umusaruro hakoreshejwe ibikoresho bya gakondo (urutaro, inkoko, …) cyangwa imashini zabugenewe zigosora ibinyampeke cyangwa ibinyamisogwe.
Iki gikorwa gikorerwa ahantu hazira ibyonnyi, ni ukuvuga hatagera amatungo yo mu rugo cyangwa ibindi byonnyi (imbeba, …).
Guhunika umusaruro
Umusaruro w’ibishyimbo umaze gukurwamo imyanda yose ushyirwa mu mifuka igaterekwa ahantu hizewe hatagera ibyonnyi (imbeba).
Ibishyimbo bigomba guhunikwa ahantu hari umwuka, humutse, kandi hatagera ibyonnyi ;
Igipimo cy’amazi mu ntete mu turere dushyuha kigomba kuba kingana na 15,0% ;
Ubwinshi bw’ibihunikwa hakurikijwe aho bihunikwa bugomba kungana na 1,3 m3/ T ;
Ibikoresho bikoreshwa mu ihunika ni :
UmutiwitwaMalathio 2%/ 100g ku biro 100 by’ibishyimbo;
Umutiw’Actellic 2%/ 100g mu biro 100 by’ibishyimbo;
Umuti wa Super grain Dust 0,1%/ 50g mu biro 90 by’ibishyimbo.
Guhindura umusaruro
Umusaruro w’ibishyimbo ushobora gukoreshwa ukimara gusarurwa ari mubisi (imiteja, ibitonore, …), wumye (impeke) cyangwa umaze gutunganywa (ifu).
Kubika umusaruro uhinduye
Iki gikorwa cyo kijyana ahanini n’uhindura umusaruro; bitewe n’uburyo awuhindura ndetse n’uburyo azawucuruza.
Aha bashobora kuwubika ku buryo bunyuranye:
Niba ibishyimbo ari imiteja, bishobora kubikwa mu mashashi agashyirwa mu makarito ;
Niba ibishyimbo byumye, bibikwamumifuka,mu bitebose, maze bigashyirwa ahantu hizewe hatagera ibyonnyi (amatungo, imbeba) ;
Niba ibishyimbo bihinduwemo ifu, bishobora kubikwa mu mashashi cyangwa mu mifuka.
Gucuruza umusaruro
Amashyirahamwe cyangwa abahinzi bikorera ku giti cyabo bashobora gucuruza umusaruro wabo ku buryo bunyuranye :
Kugirana amasezerano n’amasoko akomeye nko kugemurira ibigo binini nka za Gereza, ibigo by’amashuri, PAM n’ibindi…
Iyi mfashanyigisho tuyikesha Umushinga
PASNVA ukorera muri MINAGRI
Ubuhinzi bw’Ibishyimbo
Igishyimbo gikomoka mu turere two muri Amerika dushyuha, ni ikinyamisogwe gihingwa cyane kubera agaciro kanini gihabwa n’ubwinshi bw’ibyubaka umubiri gikungahayeho.-
Labels: ibishyimbo, imboga, ubuhinzi


text:
Uwizeye Jean Pierre umuyobozi ushinzwe gahunda muri AMIR
Kuri uyu wa Gatatu Tariki 26 Ukwakira 2016 i Kigali hatangijwe inama y’iminsi itatu yateguwe n’ urugaga rw’amakoperative yo kubitsa no kugurizanya ku rwego rwa Afurika (ACCOSCA) ifatanyije n’ihuriro ry’ibigo by’imari biciriritse mu Rwanda(AMIR)
Umuyobozi ushinzwe gahunda muri AMIR, Uwizeye Jean Pierre yakanguriye abantu bose kwizigama cyane cyane urubyiruko rukabasha kwihangira imirimo kuko itangwa na Leta isa n’iyarangiye.
Yagize ati: “Twebwe nka AMIR gukorana n’urubyiruko si bishyashya, leta yihaye umuhigo wo guhanga imirimo 200000. (Ku mwaka) Nkunda kubwiza urubyiruko ukuri, imirimo itangwa na leta iruzuye abantu barangije kwiga kera bayirimo, abiga uyu munsi ni bige batekereza guhanga umurimo."
Yakomeje agira ati "Twe nka Leta tuzoroshya mu gufasha urwo rubyiruko guhanga imirimo.. turashaka guhanga imirimo dushingiye ku kwizigama.”
Ibarura ku mibereho y’ingo riherutse (EICV4) ryagaragaje ko ubushomeri mu Rwanda buri kuri 2 %.
Mu minsi ishize kandi Minisitiri w’Abakozi ba Leta n’umurimo, Judith Uwizeye yavuze ko ku mwaka Leta iha akazi 2% gusa by’abari ku isoko ry’umurimo, 98% basigaye bakajya mu nzego z’abikorera cyangwa bakihangira imirimo.
Uwizeye Jean Pierre kandi yasabye ibindi bigo by’imari kunganira BDF biha urubyiruko inguzanyo mu buryo bworoshye kugira ngo rurusheho kwihangira imirimo.
Yagize ati "Iyo leta ishyiraho BDF ni uko haba habonetse ikibazo cy’urubyiruko rudafite ingwate, n’ibigo by’imari ku ruhande rwabyo turimo turabategura, barimo barashaka uburyo bwo gutanga inguzanyo hashingiwe ku bwizigame (Cash Best Lending) mu cyumweru cyo kwizigama turakangurira buri wese kwizigama"
Muri iyi nama hazatangwa ibiganiro birebana n’iterambere ry’ubuhinzi, guhanga imirimo, guteza imbere umugore n’urubyiruko byose bishingiye ku makoperative.


text:
Kubaruza abashyitsi byongereye umutekano
Abaturage bo mu Murenge wa Cyanika mu Karere ka Burera baratangaza ko kwandikisha abashitsi mu ikayi y’umudugudu byatumye barushaho kugira umutekano.
Abatuye mu Murenge wa Cyanika bavuga ko ntawe bagipfa gucumbikira batabanje kujya kumwanzuza ku mukuru w’umudugudu, ku buryo imyirondoro ye imenyekana bikabafasha kwirinda igishobora kubahungabanyiriza umutekano kandi aribo byaturutseho.
Kwandikisha abashitsi bimaze kuba nk’umuco w’abatuye umurenge wa Cyanika, kuko ntawe bashobora gucumbikira batabanje kumwanzuza ku mukuru w’umudugudu, nk’uko Mukarwego Jackline utuye mu Kagari ka Kagitega, abitangaza.
Agira ati “Ntabwo umushitsi yaza iwanjye ngo mpfe kumucumbikira ntagiye ngo mbaze mwanzuze ku munyamudugudu, kugira ngo nihagira ikibazo runaka kimubaho abe azwi mu mudugudu ko yarayemo.
Birafasha cyane kubera yuko ntabwo yagira ikibazo ngo akigirire iwawe ubundi wowe wamucumbikiye usigare uhangayitse.”
Bahufite Eduard wo mu kagari ka Nyagahinga, avuga ko mbere yo gucumbikira umuntu abanza kubimenyesha ubuyobozi kuko bifite akamaro.
Ati “Hari akamaro kabyo cyane ko umuntu ntabwo tuba tuzi aho aturutse, ashobora kuza ari umucengezi ugasanga uramucumbikiye bityo bikaba byavamo ingaruka mbi.
Ariko kumwakira ukamumenyesha inzego z’umudugudu bimaze kudufasha kubera ko mbere wajyaga kumva, ukumva umutekano wabuze, ahantu hibwe ikintu runaka mukayoberwa uwabikoze ariko ibyo ntibikibaho.”
Umunyamabanga nshingwabikorwa w’Umurenge wa Cyanika Kayitsinga Faustin, asobanura ko buri mudugudu ufite ikayi y’abasohoka n’abinjira kuburyo bamenya umuntu waraye mu mudugudu.
Ati “Byaradufashije kuko bituma tumenya abashitsi batugendereye nibande, bigatuma tumenya abaturage bacu bagiye, bagiye kuzihe mpamvu.
Ese uwo mushitsi yaje kuzihe mpamvu kuburyo bituma dushobora gukurikirana nk’uwaba yagira nabi cyangwa akiba twamenya ngo ninde wabikoze tukamenya naho twamushakira.”
Muri ibi bihe umwaka mushya utangiye abaturage barasabwa gutangira amakuru ku gihe ku muntu babonye batazi niyo yaba uwo batari bucumbikire arimo kugenda mu muhanda, kugira ngo barusheho kwicungira umutekano.


text:
Inkima ni bumwe mu bwoko bw’inyamaswa buba muri Pariki y’Ibirunga imenyerewe cyane ku nyamaswa z’Ingagi.
Ukigera muri iyi Pariki ubanza gusobanurirwa ibyo wemerewe n’ibyo utemerewe kwinjirana ahari izo Nkima kugira ngo udahungabanya umudendezo w’utwo tunyamaswa duteye amabengeza.
Ubwo kuri uyu wa 31 Kanama 2016 umunyamakuru wa IGIHE kimwe n’abandi bakerarugendo basuraga Inkima zo muri Pariki y’Ibirunga ku musozi wa Kabatwa uri hagati y’Ibirunga bya Sabyinyo na Bisoke ahari hateraniye Inkima zo mu muryango wa Kagaragara, zibarirwa hagati ya 120 na 150, yasanze zikina, zirisha, nta bwoba zifite, mbese ni inshuti y’abantu mu buryo budasanzwe ku nyamaswa zibera mu ishyamba.
Nta handi wasanga ibiremwa nk’ibyo kandi bifite ibara rya Zahabu, uretse muri Pariki ya Virunga yo muri RDC, muri Uganda, na Pariki y’Ibirunga mu Rwanda, aha ngo hakaba habarurwa Inkima zisaga 1000 nubwo ubushakashatsi butaragaragaza imibare nyakuri yazo.
Ese Inkima zibaho zite?
Ndayambaje Charles Bertin, ukuriye Ubushakashatsi mu muryango w’Inkima za Kagaragara, yatangarije IGIHE ko Inkima imara amezi atanu (5) mu nda ya nyina. Ivuka ifite amagarama hagati ya 300 na 500, ikitwa uruhinja (Baby) kugeza ku mezi ane (4), aho ihita yitwa ‘infant’ kugeza ubwo igeze ku myaka itatu (3) igahita icuka, bivuze ko Inkima yonsa iminsi 1000 nk’umuntu.
Icyo gihe ni bwo umwana w’Inkima ahita agimbutse kugeza ubwo yuzuza imyaka itanu cyangwa itandatu kuri zimwe, aho iba ibaye nkuru ku buryo iba ishobora kwimya cyangwa ikima.
Inkima ifite icyizere cyo kubaho kibarirwa mu myaka hagati ya 18 na 20 kandi ni indyabyatsi.
Inkima zitwa “Golden Mankies” kubera ibara ryazo rijya gusa na Zahabu, izi zikaba zitandukanye n’izindi ziba muri Pariki ya Nyungwe, zo zitwa “Blue Mankies”.
Hari ibidasanzwe biyiranga
Biragoye gushyingura umurambo w’inkima. Iyo Inkima y’imbyeyi igize ibyago byo gupfusha umwana, iramuterura ikabana na we kugeza ashangutse. Imushyira hasi iyo igiye kurisha, ariko iyo ibonye umuntu cyangwa hakagira ikiyikanga, ihita iwuterura ikawurirana mu giti.
Inkima ntiyaba mu bushorishori bw’igiti, ariko ntiyanaba hasi ku butaka
Gutinya Kagoma (Eagles) kabone nubwo ntazaba ziri hafi, no gutinya inyamaswa z’inkazi hamwe na ba Rushimusi, bituma inkima ihitamo kwibera rwagati (middle) mu giti.
Hari utuntu tumwe ihuriraho n’umuntu
Nk’uko iteka uko umuntu atewe yitabara, inkima na yo iyo isagariwe yirwanaho bitandukanye na zimwe mu nyamaswa zisagarirwa zigahita ziruka.
Nk’uko abantu bagira aho bashyingurwa (irimbi), Inkima kimwe n’izindi nyamaswa zo muri Pariki, iyo ipfuye ari nkuru, umurambo urafatwa ugasuzumwa n’abaganga, bakareba icyayishe, hanyuma igashyingurwa ahabugenewe.


text:
René Descartes
René Descartes (31 Werurwe 1596 - 11 Gashyantare 1650), yemeza ko matter iriho bidashingiye ku bumenyi cyangwa ku gushaka kwacu (objective reality). Kandi ko umuntu ashobora kuba yayigabanya ku buryo butagira iherezo. Yemeraga ko uduce twa matter (particules) duhora tugendagenda in motion/en mouvement kandi ko tudashobora kuzimangana, (indestructibles/industructibles). Yemeraga kandi ko na Roho ibaho, Descartes yari objective idealist. Muri icyo gihe Filozofi yateye imbere cyane cyane mu Budage (classic Germany philosophy/Philosophie classique allemande). Nicyo gihe abafilozofe bateje imbere cyane cyane igitekerezo mu bumenyi bw’isi n ibiyirimo.


text:
Igisubizo: Iki kibazo kivugisha benshi byinshi. Ahantu ha mbere iyi ngingo igaragara, ni mu ndangamyemerere y’Intumwa za mbere, aho bavuga ngo “Yamanutse i Kuzimu”. Hari ibyanditswe byinshi bivuga ko Yesu yagiye “i Kuzimu”. Mu gusobanukirwa iki kibazo, ni ngombwa kubanza kumva icyo Bibiliya ivuga ku isi y’abapfuye.
Mu isezerano rya Kera ryanditswe, ijambo ry’Igiheburayo rikoreshwa kuvuga aho abapfuye bari ni sheol (soma “shewoli”). Bishatse kuvuga “aho abapfuye bari”, cyangwa “ubuturo bw’abatuvuyemo”. Ibindi byanditswe byo mu Isezerano rishya bivuga ko Sheol (ubundi ikitwa Hades, byasomwa Hadesi) ari ahantu h’agatenganyo roho zijyanwa mu gihe zitegereje umuzuko n’urubanza rwa nyuma. Ibyahishuwe 20:11-15 hasobanura neza itandukanyirizo hagati y’umuriro w’iteka ryose, n’i Kuzimu. Umuriro w’Iteka (cyangwa inyanja yaka umuriro) niho abaciriweho iteka mu rubanza rw’imperuka bazababarizwa ubuziraherezo. Ariko i Kuzimu ho ni ahantu h’agateganyo. Nuko rero, Yesu ntabwo yaba yaragiye mu Muriro w’Iteka, kuko aho ntiharabaho; hazashyirwaho nyuma y’ibizabera imbere ya ya ntebe y'ubwami nini yera (Ibyahishuwe 20:11-15).
Hari ibice bibiri muri Sheol/Hades, cyangwa i Kuzimu: ah’umugisha no kuruhukiramo, hakaba n’ah’urubanza (Matayo 11:23; 16:18; Luka 10:15; 16:23; Ibyakozwe 2:27–31), cyangwa mu yandi magambo, ubuturo bw’abizera n’abatizera. Ubuturo bw’abizera bwitwa “Igituza cya Abrahamu” muri Luka 16:22. Ubuturo bw’abatizera bwitwa i Kuzimu muri Luka 16:23. Ubwo buturo bwombi butandukanyijwe n’umworera (cyangwa imanga) munini cyane (Luka 16:26). Ubwo Yesu yapfaga, yajyanywe mu buturo bw’abizera, hanyuma ahakura abizera abajyana mu ijuru cyangwa Paradiso (Abefeso 4:8-10). Abari mu buturo bw’abategereje gucibwaho iteka ntacyo bamenye. Tugarutse ku kibazo cyacu, Yesu yaba yaramanutse i Kuzimu? Yego, ukurikije Abefeso 4:8-10 hamwe na 1 Petero 3:18-20.
Kutavuga rumwe kuri iyi ngingo kwatewe nuko hari bamwe bemeza yuko Yesu yagiye i Kuzimu, mu buturo bw’abategereje gucibwaho iteka ngo ahababarizwe ku bw’ibyaha byacu. Uko biri kose, ibi ntaho biri muri Bibiliya. Ukubabazwa n’urupfu rwa Yesu ku musaraba byari bihagije kandi nibyo byatubereye impongano z’ibyaha byacu. Ni amaraso yamennye atwoza de (1 Yohana 1:7-9). Ubwo yari abambwe ku musaraba, yahindutse ibyaha by’isi yose: “kuko Utigeze kumenya icyaha Imana yamuhinduye kuba icyaha ku bwacu, kugira ngo muri we duhinduke gukiranuka kw'Imana) (2 Abakorinto 5:21). Uku kwambara ibyaha byacu bidufasha kumva impamvu Yesu yaborogeye mu busitani bw’i Getsemani, ubwo yabonaga igikombe cy’icyaha cyari kigiye kumumenwaho ku musaraba.
Ubwo Yesu yatabazaga ku musaraba “Mana yanjye, Mana yanjye, ni iki kikundekesheje?” (Matayo 27:46), nibwo yari agitandukana na Mana Data kubera icyaha yari amaze kwambara. Ubwo yaheraga umwuka, yaravuze ngo “Data, mu maboko yawe ni ho nshyize ubugingo bwanjye” (Luka 23:46). Ubwo kubabazwa mu cyimbo cyacu byari birangiye. Umwuka we wahise ujyanwa mu Gituza cya Abrahamu (cyangwa i Kuzimu ahari abapfuye bizera). Ntabwo Yesu yagiye mu muriro utazima cyangwa i Kuzimu mu buturo burimo abapfuye batizera; yajyanywe mu Gituza cya Abrahamu. Ukubabazwa kwa Yesu kwarangiranye no gutanga kwe ku Musaraba. Impongano y’urupfu yari yuzuye kandi yemewe n’Imana. Hanyuma yahise ategereza kuzuka k’umubiri we ngo agaruke ku isi, kugeza ubwo yazamukanye icyubahiro asubira mu Ijuru.
Yesu yaba yaragiye i Kuzimu, mu buturo bw’abatizera ngo ahababarizwe? Oya. Yesu se yagiye muri Sheol, mu Gituza cya Abrahamu? Yego.
Ikibazo: Ese Yesu yagiye i Kuzimu hagati yo gupfa no kuzuka kwe?
Igisubizo: Iki kibazo kivugisha benshi byinshi. Ahantu ha mbere iyi ngingo igaragara, ni mu ndangamyemerere y’Intumwa za mbere, aho bavuga ngo “Yamanutse i Kuzimu”. Hari ibyanditswe byinshi bivuga ko Yesu yagiye “i Kuzimu”. Mu gusobanukirwa iki kibazo, ni ngombwa kubanza kumva icyo Bibiliya ivuga ku isi y’abapfuye.


text:
Ngizi ingingo 9 zadufasha gukemura ibibazo hagati y’ abashakaanye
Ngizi ingingo 9 zadufasha gukemura ibibazo hagati y’ abashakaanye, turamutse tuzubahirije twirinda amakosa amwe namwe.
1.Kugerageza kwifata ukirinda kuyoborwa n’ amarangamutima yawe.
2. Mukajya inama ku gihe gikwiriye mwazajya muvuga ku bitagenda mu gihe kiborohereye mwese (Atari igihe arimo kureba Television) kizaba aricyo gihe cyiza mubasha kumvikana buri umwe ateze amatwi mugenzi we.
3. Gutegura ingingo nyamukuru zo kuganiraho mbere yo gutangira ikiganiro. Ibi byafasha by’ umwihariko ingo nshya zigishakisha umurongo wo gukurikiza ngo babane amahoro.
4.Mu gihe cyo kuganira, ni ukugerageza kuvuga ikibazo kimwe ku kindi nta kubivanga. Gutyo tuzagera ku ntego bitworoheye kandi n’ ibisubizo by’ ibibazo biboneke.
5. Mu kiganiro ni byiza gukoresha “Jye” kuruta “wowe”. Bituma mugenzi wawe adashaka kwirwanaho. Ni uguha agaciro buri jambo, amagambo dukoresha ashobora gukiza cyangwa akangiza byose. Nitwimenyereza gukoresha ijambo “wowe” uwo twashakanye azahora yumva twamutunze urutoki nawe yirwaneho bitume ibibazo bidakemuka.
6.Gukurikira neza ugatega amatwi mugenzi wawe ukitondera gusobanura ikitumvikanye neza. Tujya twumva kenshi mu biganiro amagambo nk’ aya ngo: “Si ibyo nashatse kuvuga” cyangwa se “Nari nagize ngo ni ibyo ushatse kuvuga”.
7. Gutanga ibitekerezo byacu twirengagije amarangamutima yacu(amarira) cyane abagore iyo hari ibitagenda bararira abagabo nabo bakabyakira nabi nk’ aho kwaba ari ugushaka gutera imbabazi.
8. Abagore bagerageze bajye bashima abagabo babo, iyo uhora witotombera intege nke ze cyangwa umwibutsa ko hari ibyo atatunganije, agera aho akumva ko atazigera abasha kugushimisha, bityo agacika intege.
9.Dufatanije dusabe Imana idushoboze gukemura ibibazo duhura nabyo. Ikiruta byose ni ugusenga, abashakanye bombi ari babiri bahuriza umutima mu gushaka mu maso h’ Imana, nayo ibahe ubwenge, Umwuka wayo ubayobore.
Ntitukiringire ubwenge bwacu cyangwa se imbaraga zacu, dusabe Imana itwigishe kumenya uwo twashakanye n’ uburyo bukwiriye bwo kumuganirizamo ku buryo bumuhesheje icyubahiro kandi tumwiringire. Ibyo Imana itwifuriza ni ibyiza gusa.
Urugo rwanyu rwaba rugeze he?
Waba ufite ikibazo mu kuganira n’ uwo mwashakanye? Niba wararetse imibabaro iturutse ku bibazo bitakemuwe ikiyongera mu mutima wawe igihe kirekire, birakwiye kandi birihutirwa ko wabitura ukabifasha hasi. Yesu afite ububasha n’ ubushobozi bwo kutubabarira ibyo twagiye duhemukirana hagati yacu, akadukiza imitwaro yose iducira urubanza. Ntitwihebe. Icy’ ibanze kuri twese ni ukurwanira ishyaka urugo rwacu, mu gihe hari ibitagenda neza.
Twegurire Uwiteka amarangamutima yacu ya none tudasize n’ aya kera we azamenya kuyashyira ku murongo ukwiriye kandi utunganye.
Twibuke ko kandi ari ibisanzwe kugira ibyo tudahuje, ku buryo hari igihe tutabyumva kimwe. Hagati y’ abashakanye Uwiteka amenya intege nke zacu twese. Nitumenye ibyo, bizadufasha kumenya gukemura ibibazo mu mahoro tubifashijwemo n’ Imana.
Ndemeza ko zino mpuguro hari icyo ziri bubafashe mu guhindura ingo zanyu iz’ amahoro n’ umunezero, kandi zikaba zishikamye. Uwiteka adufashe buri wese ahagarare neza mu ruhande rwe nk’ uko Yesu abitwifuzaho.
Pastor Desire


text:
Aug 02, 2016 Bienvenu Ndacyayisenga Inyigisho z'amajwi 0
Umunsi umwe Yesu yashatse kubereka ko icyubahiro cy’umuntu kitaba aho yicaye cyangwa mu bigaragara gusa inyuma ko ahubwo kiba mu mutima, ibyo yabiberetse ubwo yafataga amazi n’igitambaro agatangira kuboza ibirenge ari nko kubabwira ati” munyita shobuja kandi nibyo koko niko biri ariko ntibyambuza no kuboza ibirenjye kandi ibyo ntibyaherako binkuraho cya cyubahiro cyanjye kuko ntagikorera ahubwo ndagifite kuva isi itararemwa”. (Luka 9:48)
i. Gushakisha icyubahiro ku ngufu mu buryo bwose bushoboka
Yesu yahoraga ahugura abigishwa be mu mpaka za buri gihe aho babaga bashwana bibaza ngo umukuru muri twe ninde, hamwe Yesu yafashe umwana umubashyira imbere arababwira ati ushaka kuba uw’imbere, yitware nk’umuto muri mwese?
ii. Gukorera kugaragara mu bintu byose mu buryo burenze urugero
Hariho abantu badashobora kwihanganira kubaho batagaragara yewe inzira zose yacamo ngo aboneke ko ari imbere y’abandi akaba yiteguye kuzinyuramo. Aha nabaha nk’urugero, hari umuntu mushobora kuba muri kumwe nko mu kazi noneho mukaba mwahawe gukora ikintu runaka maze akabona neza ko uwo bakorana agiye gukora ikosa ariko akaba atamukosora cyangwa ngo amwerekere kuko ikifuzo cye nuko abandi bose byabananira maze akaza kubona uko aza kuvugwa neza ko ariwe ushoboye gusa. Muri nko gukora akazi ku kubaza ameza tuvuge yakureka ukibeshya ku mibare (mesures) kugirango azabone uko yerekana ubuswa bwawe maze ahereko ashimwa.
iii. Guhora asiganwa, arushanwa muri byose (competition)
Nta kintu na kimwe akorera ko ari cyiza, mu bintu byose aba ashaka uwo yarusha, ahora asiganwa ntajya agira amahoro, ahora mu isiganwa buri gihe. Agiye kubaka inzu, agiye kugura umwenda agiye……….byose ni ugushaka guca ku bandi, ibyo bimutera kuba umunyamazimwe ndetse no gusebanya kuko atifuza undi wavugwa neza mugihe atari we uvuzwe neza, ntashobora kuvuga ijambo rishima abandi, yewe biramugoye kwemera ko undi muntu hari ibyo amurusha.
Uwo muntu rero impumuro imuvamo yirukana bagenzi be kuko abantu bakeneye ubakomeza kandi bagafatanya nabo muri byose. Tuza nshuti yanjye, amahoro y’Imana aruta ayo umuntu yamenye arindire umutima wawe muri Kirisitu Yesu.
Iyo abantu bamaze kubona ko wifuza iteka kuba uw’imbere naho byagusaba kwitwaza amakosa y’abandi, iyo abandi bamaze kubona ko icyo wifuza ari ukwisumbukuruza buri gihe, no kwerekana ko utandukanye nabo, ubwo igikurikira ni ukuguhunga kuko buri wese atinya ko uri kumukiniraho, umushakiraho ibyakungura gusa, ko ntacyo wamarira abandi ahubwo ashakisha icyatuma ubirataho, ngicyo rero igituma bose bakuvaho. Imana itubabarire iduhindure.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
KARONGI: Umurenge wa Rugabano ntukiri ikibazo ku karere – Mayor Kayumba B
Umuyobozi w’akarere ka Karongi Kayumba Bernard arishimira ko umurenge wa Rugabano utakiri ikibazo nko mu myaka yashize, aho wasangaga abanyarugabano buzuye ku karere baje kumutura ibibazo by’urudaca.
Kayumba Bernard ibi yabivuze kuwa mbere  tariki 11-2-2013 ubwo yasuraga umurenge wa Rugabano ari kumwe n’abandi bayobozi ku rwego rw’akarere n’ingabo kugira ngo baganire n’abaturage ku ntambwe bamaze kugeraho mu iterambere bakesha imiyoborere myiza. Bimwe mu byo umuyobozi w’akarere ashima abanyarugabano, ni uko bagize uruhare runini mu guhindura isura y’umurenge wabo wabarirwaga mu mirenge ikennye cyane mu myaka yashize.
Kayumba yagize ati: Ikintu cyambere mbashimira nuko uyu murenge wa Rugabano mu myaka ya 2006,2007,2008 wari umurenge w’ibibazo gusa gusa, ugasanga ni bo buzuye ku karere. Ariko mumaze gutera imbere bishimishije. Urugero rworoshye ni iki cyayi. Muribuka inama twajyaga dukora akagari ku kagari, umudugudu bakavuga bati iki cyumweru mugomba kubona hegitari 50 cg 100 zo guteraho icyayi rimwe na rimwe tugaseta ibirenge, ubu se ntimubona igisubizo? Dore iki cyayi kiduhaye n’umuhanda uva Gasenyi, ugaca Rugabano ukomeza ujya kuri kaburimbo. Iyo tudatera icyayi uyu muhanda ntiwari kubaho. Igikorwa kimwe cy’amajyambere kirimo kutuzanira ibindi. Uko umuhanda ugenda ukorwa, ni ko mugenda mubona akazi, ibyo mwajyaga muvuga ko mwahombye kuba mwarateye icyayi mwibaza ngo kizajya kigera ku ruganda gite, murabona ko umuhanda waje, kandi iyo umuhanda uje hari n’ibindi bigenda bitera imbere, n’aya mazu araza kuvugururwa bidatinze kuko azaba ari ku muhanda mwiza.
Abanyarugabano nabo ubwabo barabyiyemerera ko bavuye kure. Umusaza witwa Nsengimana Mathias ni ho yavukiye na n’ubu akihaba. Yagize ati:
Ingero ni nyinshi ari ko urugero naguha, urabona mbere umwana yarigaga agatsinda ariko hakigendera uw’ibunaka; ariko ubu abana bose bariga n’utabashije gutsinda ngo abone amanota meza umubyeyi akabasha kumenya aho umwana yananiwe, utsinze nawe akabasha gukomeza amashuli.
Uwamurengeye Vital ushinzwe iterambere mu kagari ka Gitega avuga ko gushimwa n’ubuyobozi bw’akarere bifite ishingiro kuko ibikorwa bihari bibigaragaza:
Nta nzara ikiba hano muri Rugabano, turahinga ibirayi, ibigari ndetse n’icyayi. Ibi byatewe n’uko twahuje ubutaka none ubu abahinzi barahinga icyayi bakabona agafaranga, bagahinga ibirayi, utarabihinze yarahinze nk’ibishyimbo agahinduranya n’abandi, ibi rero ni byo byatumye inzara icika burundu. Nk’ubo mu kagari kacu hari hegitari 12 z’icyayi. Mu Gasenyi hari uruganda rushya rw’icyayi, kandi hari gahunda yo kubaka n’urundi hano muri Rugabano. Abaturage urabona ko barutegereje cyane kuko bamaze no
Uruzinduko rw’ubuyobozi bw’akarere ka Karongi ka Karongi mu murenge wa Rugabano rwari mu rwego rw’ukwezi kwahariwe imiyoborere myiza no kureba aho Rugabano igeze yiyubaka.
Nyuma yo kunyurirwamo n’ubuyobozi bw’umurenge ibyo bamaze kugeraho birimo gutangira kwiyubakira ibiro by’utugari tutagiraga inyubako, Kayumba Bernard yasabye abanyarugabano gukomereza aho, abasaba ko batatezuka ku ntego nziza y’imiyoborere myiza ishingiye ku kuba umuyobozi aho kuba umutegetsi, kuko ari ryo banga ry’abanyarwanda rikomeje gushobera amahanga.


text:
Eritreya ni kimwe mu bihugu bito bigize umugabane wa Afurika, kikaba giherereye mu ihembe ry’uyu mugabane. Gifite ubuso bungana n’ 120,000 km2, kigaturwa n’abaturage Miliyoni 6, ni kimwe mu bihugu bikennye ku isi.
Kuva mu mwaka w’1993, nta yandi matora araba, iki gihugu kiyobowe na Issayas Afewerki mu myaka 22.
Intambara, Gutoteza, gukandamiza, iyicarubozo, imirimo y’agahato, akarengane ni ibimwe mu byaranze ingoma ya Issayas Afewer wanamennye amaraso menshi mu gihe cye kuko iki gihugu kimaze iyi myaka yose 22 mu ntambara.
Kubera ibi bibazo byibuze abasaga Miliyoni y’abaturage b’abanya Eritreya bagannye iy’ubuhungiro kuva mu mwaka w’2004. Umuryango w’Abibumbye uvuga ko buri kwezi abantu bagera ku 3000 bambukiranya imipaka ya Sudani na Etiyopiya bihana imbibi n’iki gihugu. Umuryango w’abanyamukuru batagira umupaka kandi ushyira iki gihugu ku mwanya wa mbere mu bihugu biniga itangazamakuru ku isi.
Ubwo mu ntangiriro z’uyu mwaka hatangazwaga uko itotezwa ry’abakristo rihagaze hirya no hino ku isi, Eritreya yaje ku mwanya wa gatatu, mu bihugu abakristo bafite akaga gakomeye ku rwego rwo hejuru, nyuma ya Koreya y’Amajyaruguru ndetse na Iraki.
President wa Eritreya Issayas Afewerki ukoresha gutoteza gukabije
Muri ibi bibazo byose birimo itotezwa rikabije, abakristo bagize umubare munini w’imfungwa zibarizwa mu za gereza 200, aho ubuzima bwazo burushaho kuba bubi uko iminsi igenda.
Urubuga rutangaza amakuru ya gikristo Infochretienne.com rwatangaje ko Eritreya yahakanye ko hemerwa imiryango ya Gikristo, ari nako abayibarizwamo barushaho gutotezwa, abafatwa bagafungwa nta yindi nkurikizi. Kugeza ubu habarurwa abakristo 2000 mu za gereza, harimo n’abapasiteri 28.
Ntako abakristo batagira ngo baharanira uburenganzira bwabo
Mu mwaka w’2004, nibwo umwe mu bapasiteri bafite itorero rikomeye rya Pantekoti yafaswe arafungwa, hatabayeho urubanza. Kuva yafatwa umugore we n’abana be bahise babuzwa kumusura, kuburyo kumenya amakuru ye bigoye.


text:
Ruhango: abahemutse n’abahemukiwe bari mu gikorwa cy’ubwiyunge
Inkiko Gacaca Mu rwego rwo gusoza neza imirimo y’inkiko Gacaca, umurenge wa Kinihira mu karere ka Ruhango, uri mu gikorwa cyo guhuza abantu bahemukiwe n’abadafite ubushobozi bwo kwishyura imitungo More...
Ruhango: umwihariko wa jenoside muri Kinazi
Mbere y’uko jenoside iba mu murenge wa Kinaza ahahoze ari muri komine Ntangwe, hacukuwe icyobo kini bataga bavugaga ko ari umusarane w’amashuri barimo gucukura. Iki cyobo gifite metero 30 z’ubujyakuzimu Icyi More...


text:
N’ iki wakora ngo Imana ikwishimire? Pasteur Manasseh NYIRINGABO
Itangiriro 6,8 haravuga ngo: Nuko Nowa agirira umugisha k’Uwiteka. Ibyo bivuga ko Imana yamwishimiye.
1.Nowa yakunze Imana:
Nubwo yakuriye mu bantu bo mu gihe cye bari buzuye ibyaha Imana ishaka kubarimbura. Nowa akundisha Imana umutima we wose...Matayo 22:37 Imana iramwishimira iramurokora.
2.Nowa yizeye Imana:
Nubwo yari Imana imubwiye iby’ibitaraboneka Abaheburayo11:7 amenya neza ko ibyo Imana ivuze ari ukuri Imana iramwishimira
3. Kubaha Imana:
kuko Nowa yubashye Imana, byatumye Imana itarimbura inyoko muntu itangiza undi muryango ihereye ku bana be bituma natwe turiho none.
Gukunda Imana, kuyizera, kuyubaha ugeretseho no kuyishima no kuyikorera nkuko Nowa yubatse inkuge atayizi maze ukihana ibyaha ntakabuza Imana irakwishimira isengesho: Mana utwishimire kugira ngo turamire ku isi maze tuzakubone mubwami bwawe
Inyigisho yateguwe na Past Manasseh NYIRINGABO


text:
Mu magambo akomeye Yesu yavugiye ku musaraba harimo n’iri. Utekereje ko aya magambo yavugiwe ku musaraba, Yesu arimo imisumari, yambaye ikamba ry’amahwa, wumva uburemere bwayo.
Maze kurisoma no kuritekerezaho, nize byinshi ku birebana na kiriya gisambo ndetse na Yesu.
1. Ku birebana na kiriya gisambo cyabwiwe ariya magambo, nize ibikurikira
Aho yamenyeye Yesu yaramwemeye;
Yemeye Yesu mu gihe atari uwo kwemerwa: Imana yakubiswe, yamanitswe, yihakanywe n’abigishwa...
Kubera kumwemera yivuye inyuma, yagaye mugenzi we utaramuhaye agaciro;
Yiyemeje icyaha;
Yizeye ko Yesu akiza kandi ko atanga Ubwami bw’Imana;
Kwizera kwe kwarebye kure bituma atumbira ubugingo buhoraho mugihe ikindi gisambo cyashakaga inzira yihuse ibakura mu gihano.
2. Ku bijyanye na Yesu nize ibikurikura :
Kristo wo ku musaraba afite imbaraga zo kubabarira kimwe na Kristo wo ku ntebe y’Imbabazi;
N’ubwo yababazwaga n’umusaraba, Kristo yari agifite impuhwe zibabarira abanyabyaha;
Umurimo wo gukiza yakoreyemo niwo yarangirijemo!
Guhamya ko bagomba ga kubana muri Paradizo, bivuguruza amakuru kiliziya yakunze kwamamaza ya Pirigatori!
Nawe ushobora kuba hari icyo wize kuri iri jambo. Bidusangize!
Mugire umunsi mwiza!
Dr Fidèle MASENGO, Umushumba Foursquare Gospel Church Kimironko masengof@yahoo.fr


text:
Ibisindisha biri uburyo bwinshi, byaba ibinyobwa, ibiribwa,cg ibyo umuntu areba cg yumva bikamukura mu murongo,bikamushyushya ubwonko, byose twabifata nk’ibisindisha.
Ikibabaje nuko bamwe babifata bibwirako ariko kwigirira neza no kwikiza "stress" nyamara ijambo ry’Imana ritwerekako uretse no kuba byakwangiza umubiri w’ubifata Ahubwo bituma atagira n’umwete wo gusenga! Ikiza nuko ufite ubwenge yabyirinda. Iherezo rya byose riri bugufi. Nuko MUGIRE UBWENGE MWIRINDA IBISINDISHA, mubone uko MUGIRA UMWETE wo GUSENGA . (1 Peter 4:7).
Bigaragare neza ko umuntu utirinda aba abuze ubwenge, bityo ntashobora kugira umwete ukwiye wo gusenga, biroroshye cyane ko yatungurwa n’iherezo rye!
Abantu benshi babaho nk ’aho iyi si ari cyo kintu gihari cyonyine cg kizahoraho. Ubuzima bwo ku isi ni bugufi. Waba uri umunyapolitiki, rwiyemezamirimo, umukozi wa leta, uwo uri we wese cyangwa icyo waba ukora cyose, iherezo rya byose naho ritaba vuba nk’uko benshi bakunda kubyitwaza,ariko iryawe ryaba umwanya uwo ariwo wose. Kristo Naho yatinda kugaruka Menyako aguhamagaye wowe utatinda kwitaba.
Bityo rero, baho ubuzima bufite intego yo kuzabana n’umuremyi wawe, anga kugira icyo wemerera kukurangaza ngo uyikureho amaso.
Hariho ubugome bwinshi cyane no kudatinya amategeko, kwigomeka nabyo bireze muri iyi si ya none. Kubera ibyo urukundo rwa benshi rwarakonje, Benshi ntibafitiye ishyaka n’urukundo Umwami nk -uko bagombye: -Maze kuko ubugome buzagwira, urukundo rwa benshi ruzakonja. Matayo 24:12.
Ntuzemere ko ibyo bikubaho. Jya uhora unezezwa na Yesu. Unezezwe n’Umwuka Wera, n’Ijambo ry -Imana, no kujya mu rusengero kurusha kwibeshya ko ibisindisha byaguha umunezero. Unezezwe no guhimbaza Imana, n’ubwo waba uhura n’ingorane cyangwa ibintu bikomeye biri muri iyi si ya none.
Fata icyemezo bitewe naho ugana,wifata icyemezo bitewe naho uri uyumunsi
Bamwe bifuza ibyiza, abandi bakunda ibyiza,intwari zirakora ngo bize, gira icyo ukora uyumunsi ngo uzagire iherezo ryiza nawe
Niba ufashijwe, ntubyihererane Bisangize n’abandi
Pastorviva.pcm@gmail.com POWER OF CHANGE MINISTRIES®


text:
Kuki urubyiruko rw’abakirisitu rubuzwa gusomana, kandi bifitiye umubiri akamaro ?
Nk’uko bikunze kugarukwaho na benshi, Gusomana ni kimwe mu bigira umumaro mwinshi , uretse mu mubiri nk’uko byagaragajwe, usanga ari na kimwe mu bituma kandi abantu basomanye barushaho gukundana no gukumburana buri gihe, kuko iki gikorwa kiba cyanejeje umubiri n’ibyiyumvo by’abagikoze, aha rero akaba ariho benshi bibaza ngo ese kuki mu madini n’amatorero bya gikirisitu usanga babuza urubyiruko rwabo gusomana nyamara mugihe nabo umubiri wabo ukora neza, ukeneye kwishimisha ndetse nabo bakeneye gukunda no gukundwa.
Ibibazo bibaza gutya bikunze kugaragara cyane ku rubyiruko rumaze kugera mu kigero cy’i myaka hagati ya 16 na 35 , babitewe no kubona bagenzi babo basomana, bisanzuranaho ndetse bishimishanya uko bashatse, bigatuma nabo rero bashaka kwinezeza. Nyamara koko si bibi n’umubiri urabikenera ariko ijambo ry’Imana niryo rivuga ngo byose turabyemererwa ariko siko bitugirira umumaro , hari ubuzima umu kirisitu agomba kubamo butandukanye n’ubw’abatizera kubw’inyungu ye no guhesha icyubahiro Imana ye, bugatuma abasha gutandukanya umumaro nyawo ikintu runaka kimufitiye , ari nawo utahungabanya umubano we n’Imana.
Nyamara ariko n’ubwo tubona gusomana nk’igikorwa kimwe birakwiye ko tumenya ko gusomana ari igikorwa kidatangirira mu gusomana nyir’izina cyangwa ngo abe ariho kirangirira.
Inzira gusomana binyuramo n’amaherezo yabyo ku bakundana .
Ku ba kristu benshi Iyo mugitangira gukundana muba mutinyana mugahana intoki mukuramukanya kwanyu, Uko mukomeza guhura mugenda mutinyukana, mukaba mwahoberana nabwo harimo intera hagati yanyu mbese ntimwegerane. Mukwandikirana ubutumwa kuri telefoni, mutangira kwandika ngo Bzzz mugusoza bisobanura ngo Bisou \ kiss, cyangwa ukabivugira kuri telefoni ariko mutarebana .Iyo muhuye, mugendana ushaka ko mwatemberana mufatanye mu biganza, mwatandukana ukihandangaza ukamusoma ku itama ariko ufite ubwoba ko atabibona neza. Kuko agukunda nawe abura imbaraga zikubwira nabi n’ubwo mwese muri abakirisitu kdi umutima ugukomanga ko Atari byiza.
Iyo ubashije ku musoma ku itama aba ari urufunguzo rwa byose, kuko uba urarikiye noneho byibuza kuzaba intwari ukamusoma ku munwa , aha umutima nawo uba ukwemeza ko ari ubugabo uzaba ukoze.
Igihe mubigezeho mukurikizaho gusomana ku munwa akanya gato cyangwa mugatindana. Bavandimwe nshuti dukwiye kumenya ko Imibiri yacu atari ibiti ahubwo ikora uko yaremwe , mugihe ugeze kuri iki kigero akenshi ubwenge buba bukubwirako uri intwari ,ariko imbere y’Imana uba urimo kugana ahantu habi cyane utazabasha kwikura, ariho kurimbuka.
Uko murushaho kwiyumwanamo ni nako hazakurikiraho Gukorakorana , mu mugongo, mu misatsi ,ku mabuno.. ni muba mwiherereye kubera wa munyenga murimo muzisanga mwafunguye ibifungo b’Imyambaro yanyu yaba ishati n’ipantaro, mugasambana mutabiteguye bivuye ku kantu gato gusa ko gusomana. Ibyo rero birangizwa no kurira mukibuka ko muri abakozi b’Imana nyuma.
Icyo Ubuyobozi bw’amatorero bushingiraho mu kubuzanya gusomana ku rubyiruko no Ku Batarashakanye
Nyuma yo gusobanukirwa n’ibi byavuzwe haruguru, bagendera ku kuri kw’ijambo ry’Imana kuvuga ngo:
• Byose turabyemererwa ariko siko bitugirira umumaro ( 1 korint 6 :12)
• Nti muri abanyu ngo mwigenge, kandi abari mu butware bwa kamere ntibanezeza Imana (abaroma 8 :8-11)
• Imibiri yanyu ni insengero z’umwuka wavuye ku mana ( 1 korint 6:15)
• Irari riratswita rikabyara icyaha , icyaha nacyo kikabyara urupfu (Yakobo 1 :15)
• Ikindi ntago umubyeyi abona ibintu nk’umwana, ntago yakureka ngo ujye mu muriro uwureba
N’ubwo wowe wumva ntacyo bitwaye cyangwa wabasha kwirinda, menya ko “ Umutima w’umuntu urusha ibintu byose gushukana, kandi ugira indwara ntiwifuze gukira, Bibiliya ikomeza ivuga ngo Ni nde ushobora kuwumenya uko uri ? Njye Uwiteka ni njye urondora umutima nkawugerageza ( Yeremiya 17 : 9-10 ).
Emerera Uwiteka azagushoboza kudakora ibyo abandi bakora, n’ubwo bifitiye inyungu umubiri, ukwiye kubibonamo igihombo kubwo kunezeza umwami wawe Yesu kristo ube nka Pawulo aho agira ati « Nyamara ibyari indamu yanjye nabitekereje ko ari igihombo ku bwa kristo, ndetse n’ibintu byose mbitekereza ko ari igihombo kubw’ubutunzi butagira akagero , aribwo kumenya Kriso Yesu, ku bw’ uwo nahombye ibyanjye byose ndetse mbitekereza ko aria mase kugirango ndonke kristo….( abafiripi 3 :7-11). Ernest RUTAGUNGIRA


text:
Ni umuhanda uhuza imirenge ya Mukamira na Kintobo mu Karere ka Nyabihu n’akarere ka Musanze ahitwa Nyakiriba, ndetse ugahuza ibice n’umuhanda wa kaburimbo Musanze - Rubavu bihurira ahitwa ku Cyapa cya Rwankeri.
Abaturage ba Nyabihu barasaba ibi mu gihe umuhanda watangiye gukorwa ariko imirimo ikaba itihuta, nk’uko babihamya.
Ndagijimana Bosco agira ati “Mu byo dukeneye cyane, umuhanda urimo kuko kugeza umusarurio tweza ku masoko biba bigoye cyane.”
Ndagijimana avuga ko nubwo umuhanda watangiye gukorwa, bifuza ko warangira vuba kuko ari bwo wababera igisubizo. Mu gihe utararangira, bikaba ngo bigoye kwemeza ko bafite umuhanda.
Umuyobozi w’Akarere ka Nyabihu, Uwanzwenuwe Theoneste, avuga ko uyu muhanda kimwe n’indi ihuza imirenge na kaburimo inyura muri ako karere izitabwaho kugira ngo ifashe abaturage.
Agira ati “Imihanda yinjira mu mirenge tuyifata nk’ikomeye. Iduhuza n’abaturage ikaba imihanda yorohereza abaturage kugeza umusaruro wabo ku masoko. Mu by’ibanze twashyize imbere mu karere, harimo ibyo bikorwaremezo nk’imihanda.”
Uwanzwenuwe avuga ko imihanda ari ibikorwa bisaba ubushobozi bwinshi ariko bitavuze ko butaboneka. Gusa avuga ko uko buzagenda buboneka ari na ko imihanda izagenda yitabwaho.
Yongeyeho, ati “Muri uyu mwaka w’ingengo y’imari, hari hateganyijwemo imihanda igera mu mirenge n’uwonguwo wa Kintobo urimo, tukaba rero tuzakora igendanye n’ubushobozi buzaba buhari.”
Nta gihe ndakuka gitangwa uyu muhanda wa Rwankeri – Gatovu - Nyakiriba uzarangirira gukorwa. Cyakora ngo utwaye amafaranga y’u Rwanda agera kuri miliyari 3 na miliyoni 250.
Ibitekerezo ( 2 )
nibyiza kuba mwadusuye Nazarene nicyibazo cyamazi cyanecyane mumudugudu Was Nyanshundura
Aho ni iwacu.Uwo muhanda urakenewe pe!Nibura ibitaro bya Nyakiriba byagerwaho n’imodoka dore ko imiti ihagera yikorewe ku mutwe.Gusa nkosore umunyamakuru.Nyakiriba ntabwo ari mu karere ka Musanze ni muri Nyabihu ahahoze ari komini Nyamutera.


text:
Umuyobozi w’itorero rya ADEPR Mu Rwanda ushinzwe ivugabutumwa Pasteur Michel Zigirinshuti aramagana abashumba bategeka abakirisito gutanga amafaranga y’ingendo agenerwa abavuga butumwa ku ko atemewe n’itorero
Umuyobozi w’itorero rya ADEPR Mu Rwanda ushinzwe ivugabutumwa Pasteur Michel Zigirinshuti aramagana abashumba bategeka abakirisito gutanga amafaranga y’ingendo agenerwa abavuga butumwa ku ko atemewe n’itorero
Hari bamwe mu ba yoboke bitorero rya ADEPR baganiriye n’umunyamakuru w’imirasire.com bamubwira ko babangamiwe n’amafaranga bakwa iyo hari umuvugabutumwa wasuye itorero runaka, aho basabwa n’umushumba gutanga mafaranga yitwa ko ari ay’ingendo ahabwa umuvugabutumwa.
- Pasteur Zigirinshuti Michel ngo abatanga amatike ku bavugabumwa baba banyuranyije n’amabwiriza
Umwe mu bakirisito utarashatse ko amenyekana mu itangazamakuru kubera impamvu z’umutekano we yagize ati” mu byukuri hari icyo twibaza nk’abakirisito kikadushobera, ujya kumva ukumva umushumba “Pasiteri,” aravuze ngo, tugiye kwitanga kugirango haboneke itike y’uyu muvugabutumwa kuko yatugaburiye ku biryo by’umwuka, bityo natwe tugomba kwishakamo impamba imuherekeza muri make tukamubonera agatike.”
Uyu mu kirisitu yakomeje avugako, usanga bikabije kuko nta byumweru bibiri byarenga ku itorero asengeramo badatanze ayo mafaranga yitwa ko ari ay’itike y’umuvugabutumwa, kandi iyo utayatanze bagufata nk’ikigande mu itorero.
Ikinyamakuru imirasire.com kikimara kumva ibivugwa na bamwe mu bayoboke ba ADEPR batishimira ayo mafaranga basabwa n’abashumba babo yo guha abavugabutumwa yitwa itike, twashatse kumenya niba ayo mafaranga atangwa ku bavugabutumwa baba bagiye gusura amatorero niba yemewe n’itorero.
Maze tuvugana n’umuyobozi ushinzwe ivugabutumwa muri ADEPR Michel Zigirinshuti maze abyamaganira kure avugako ayo mafaranga atangwa nk’itorero batabizi kuko bitemewe
Michel yagize ati” mu byukuri niba hari abashumba bakora ibyo gusaba abakirisito ngo batange ayo mafaranga ntabwo aribyo kuko ntabwo twigeze tutanga uburenganzira cyangwa amabwiriza asaba ko umuvugabutumwa wasuye ahantu agomba kugenerwa itike”
Ababikora ntabwo tuzi aho babikura, niba ugiye kuvuga ubutumwa ahantu wakabaye ufite itike igutwara ikanakugarura, udategereje ko aho wagiye aribo bari buguhe itike.
Ntibikunze kuvugwa rumwe na bamwe mu bavugabutumwa bajya kuvuga ubutumwa ahantu kuko usanga hari aho umuvuga butumwa bamuha n’iyo tike akayanga ngo ni make, ugereranyije n’umurimo yakoze wo kubagezaho ijambo ry’imana
Usibye ibyamafaranga avugwa ku bavugabutumwa atangwa, muri ADEPR hanavugwa kuri bamwe mu Bashumba binubira iyo bagiye kuvuga ubutumwa ahantu, barangiza mu kubakira babagaburira inyama y’inka nabwo ugasanga babyanga aho bavuga ko umushumba yakirizwa isake,” inkoko” ibi nabyo abakirisito bakibaza aho byanditse muri bibiriya yuko umushumba yakirizwa isake
JOHN Bagabo
Ibitekerezo
Ndi umukristo wa ADEPR mu karere ka RUBAVU, Paroisse Rugerero, umudugudu wa Nyundo Birababaje ko pasteur, umuyobozi ushinzwe ivugabutumwa muri ADEPR avuga ibintu nkabiriya.Abakristo ntabwo tuyoborwa n'amategeko ahubwo umutimanama niwo ufata umwanya wa 1 mu buzima bwa gikristo.Kuki tutakwita ku bavugabutumwa kandi mbona bahembura ubugingo bwacu? Tureke guhanga amaso iterambere gusa ahubwo tuzamure n'ubuzima bw'umwuka wera mu mitima y'abo tuyoboye bitabaye ibyo n'ibindi dukeneye ku bakristo ntituzabibona ,aha ndavuga (1/10,amaturo, amashimwe,n'imisanzu). Aha ni ugushaka kwinjiza menshi ngo abashyitsi barabacura kdi babakorera umurimo, kuki basebya abashumba ba Paroisse ngo amasake ni ryo funguro ryabo kandi ku midugudu tubakira hashingiwe ku bushobozi dufite. Ahubwo amaparuwasi niyitabweho frais de fonctionnement yayo yongerwe byibuze ibe nka 25%, ikindi umudugudu(chapel) uhabwe fonctionnement nka 5% ndetse n'imishahara yabo iryane n'ibiciro ku isoko(abashumba ba paroisse n'abacungamari ndetse n'abayobozi b'imidugudu) Kanda hano umusubize
Aho bigeze itangazamakuru biragaragara ko mwibasiye ADEPR pe!Nonese iby'amatike ahabwa umuvugabutumwa si agaseke bashyira imbere ufite ubushake agatanga nta gahato kabamo.Naho ibyo by'amasake bakiriza aba Pasteur nkubwo kubijyamo muba mwumva atari ukwivanga! Kwakira abantu ni he bitaba?Mwisubireho menya mwarabonye kwandika kuri ADEPR aribyo bituma inkuru zanyu zisomwa.Mwirinde kd mwisuzume kuko mushobora gusanga murimo gusenya umurimo w'Imana mutabizi.Ndabinginze mureke ubutumwa bwanjye butambuke. Kanda hano umusubize
Mbe koko ako gatike gahawe umuvugabutumwa gatwayiki? ese we ntaba yitanze mumurirmo abantu bazana amatiku mu madini muzahanwa nukuri, ibi byose nabonye byanditswe nta shingiro bifite ADEPR nikomere yirinde urwango gusa kuko Imana yanga abantu badakundana naho guha umuvugabutumwa agatike no kuzamura eglise zikennye no kubaka iterambere ndabona ntakibazo namba. Ndasabira cyane abantu bakwiza ibihuha byo guteranya abandi Imana ibababarire mwihane tuzigire mw'ijuru Yesu araje pe. Kanda hano umusubize
Inama za Jean de la terre ADPER nizigire amahame yayo niyo nama nanjye nayigira.naho ubundi ndabarahi peee! Kanda hano umusubize
ikibazo si ticket y'umuvugabutumwa . ahubwo tumenye, ese izompaka tujya tuziko turi muminsi ya nyuma? mureke abakeneye ticket bakomeze bayikenere, abakeneye ubugingo twisabire iherezo ryiza! yesu araje ! nonaha ihane atarinda asanga uhugiye mugusaba ama tickets! araje abigenze neza !! wait and see! Kanda hano umusubize
DORE ICYAKIZA IBIBAZO BIRI MURI ADEPR 1. Gugusengera mukuri no mumwuka 2. kunoza ikoreshwa ry'umutungo muri buri paroisse 3. gufata paroisse zikennye zigahabwa ubushobozi aho kubaka n'uduke bafite 4. gukuraho itonesha kuri bamwe, abashumba bose bagafatwa kimwe, n'abakiristo nuko 5. gushakira amafaranga mu ishoramali kuruta kuyaka abakirisitu 6. mwalimu(umuvugabutumwa)kumudugudu akwiye guhabwa ubushobozi, ntiyitaweho 7. niba abakiristo bakoze igikorwa bakwiye kuzabona inyugu zikivuyemo aho kurindira kuzahembwa n'ijuru Kanda hano umusubize
Ibyo uvuze ni ukuri ahubwo ADPR nisha bibe a ribyo igira amahame yabo. Kanda hano umusubize
Mugabo john iri torero ni ryiza kandi cyane uzaze urebe kugisozi ibintu ryubatse shawe ahubwo uwapfuye yarihuse naho gutanga amafranga sha tuzayatanga uzi ayo twatangaga mukabari cq ayo indaya zariye sha byihorere turayatanga lmana igatanga umugisha Kanda hano umusubize
Mba mwitorero rya Rango itorero ryakarere ka Bugesera Umuntu ugabura iby'Imana ko aba atagiye murimawe ngo ahingire abanabe?kuki atahabwa agatike kavuye muribenese banyuzwe n'ijambo ry'Imana?Yesu Iyoyamaraga kwisha,bamanyaguraga imitsima bagasangira umushumba rero wagabuye iby'Imana,singombwa inkoko ifunguro ryategurwa yaryakira cyaneko bibiriya ivugako ushaka guhaga ahagire iwe. Kanda hano umusubize
Ntabwo nsengera muri ADPR ariko umukozi wese iyo agiye mu kazi ahabwa amafaranga ya mission ndumva iyo ticket ahabwa n abayoboke ntacyo itwaye, cyacyane ko isukari isigaye ihenze kw isiko. Kanda hano umusubize
Uretse kubesha Pasteur Zigirinshuti ayobewe uko ADEPR yubakitse? uko kutavugisha ukuri niko twanga.None se ko ifaranga ryose barihanga amaso kandi riba ryaturutse mu ivugabutumwa,uwo mu pasteur yumva ko abo bashyitsi,rimwe na rimwe baba boherejwe,bagenda n'amaguru? ubwo se abayobozi bo ko tubagurira imodoka zihenze,tukabaha essence kandi banahembwa akayabo?ni bareke gufata Itorero nka COOPEC yabo bamenye ko bayoboye abantu bumva kandi batekereza.Muzambarize umwe mu bayobozi usura ahantu ngo agende imodoka ituye cyangwa imifuka?none ngo ticket ihabwa umushyitsi utari kwikore nicyo kibazo?aho kubashigikira arabaca intege kandi bafite uruhare kuri 80% mu kwinziza umutungo(icya cumi n'amaturo ndetse n'ubwitange butandukanye)byarangira byose bagahereza abayobozi.Ahubwo hakwiye kwigwa uburyo abo bantu babaho n'imiryango yabo kimwe n'abaririmbyi b'ubushake kuko bafatiye runini Itorero.Pasteur Zigirinshuti namwemeraga nka bake mu banyakuri basigaye muri ADEPR none nawe yamaze kuba nk'abandi.asome Matayo 7:12 Kanda hano umusubize
Adept abayobozi bayo ni ba gafaranga ni Mubareke Nubwo batuvuna ariko muhumure yes araje arebanenabo mureke twe dukomeze gukiranuka kwacu Kanda hano umusubize
Erega bavandimwe itorero ryaragurishijwe, nonese koko umukozi w'Imana akwiye kugenda namaguru? Ko turenganya abayobozi b'imidugudu ari wowe wabigenza ute? Umuntu agusuye ntumwakire?aho bakuraga ba Bishopo barahafunze. Ubwo rero urumva ko ari ikibazo kdi gikomeye umwana wamuntu atakwifasha. Kanda hano umusubize
Erega bavandimwe itorero ryaragurishijwe, nonese koko umukozi w'Imana akwiye kugenda namaguru? Ko turenganya abayobozi b'imidugudu ari wowe wabigenza ute? Umuntu agusuye ntumwakire?aho bakuraga ba Bishopo barahafunze. Ubwo rero urumva ko ari ikibazo kdi gikomeye umwana wamuntu atakwifasha. Kanda hano umusubize
Ariya mafaranga ya tickets nge mbona ntacyo yaratwaye kuko ntanubwo ari menshi ! J Kanda hano umusubize
ibi byabaye umuco muri adepr biherekejwe nimisanzu idasobanutse kdi itagira umubare Kanda hano umusubize
ibi byabaye umuco muri adepr biherekejwe nimisanzu idasobanutse kdi itagira umubare Kanda hano umusubize
ibi byabaye umuco muri adepr biherekejwe nimisanzu idasobanutse kdi itagira umubare Kanda hano umusubize
ibi byabaye umuco muri adepr biherekejwe nimisanzu idasobanutse kdi itagira umubare Kanda hano umusubize
ibi byabaye umuco muri adepr biherekejwe nimisanzu idasobanutse kdi itagira umubare Kanda hano umusubize
ibi byabaye umuco muri adepr biherekejwe nimisanzu idasobanutse kdi itagira umubare Kanda hano umusubize
ibi byabaye umuco muri adepr biherekejwe nimisanzu idasobanutse kdi itagira umubare Kanda hano umusubize
ibi ni ukwivugisha aya mafaranga yo guherekeza umuvugabutumwa yabaye umuco muri iri dini ndetse ivyo habonetse make barayagaya,nawe yarayahabwaga n,izo sake, gusa amaze kwiboneramo akazi se kdi yavuga ngo iki? kdi No muri adepr amako y,amafaranga n,imisanzu abakristi Batangas Ku nvgu ntagira ingano, hhhhh Kanda hano umusubize
Erega byari byarahanuwe ko amadini y'ikinyoma yari kuba agamije kwishakira indamu mu bayoboke (2Petero2:3),kandi Yesu yaravuze NGO mwaherewe Ubuntu namwe mutange ku buntu(Matayo10:8); ababyubahiriza ni Abahamya ba Yehova bo nyine bakorana ubwitange umurimo wabo wose,n'ibitabo byabo byuzuye ubwenge na za Bibiliya babishoramo amafaranga menshi cyane ariko bakabitangira Ubuntu,mubagereranyije n'andi madini agurisha ibitabo byabo amafaranga y'umurengera,akanishyuza service baha abo bayobora ESE twavuga ko abigishwa nyakuri ba Yesu ari ba nde?Nimunsubize. Kanda hano umusubize
narinyobewe niba hari undi wakwandika iyi nkuru, utari Bagabo John, iyoutavuze iby itorero na Meya es Ngoma ubanza ubyimba inda Kanda hano umusubize
narinyobewe niba hari undi wakwandika iyi nkuru, utari Bagabo John, iyoutavuze iby itorero na Meya es Ngoma ubanza ubyimba inda Kanda hano umusubize
erega aba Pastori bayoboy'imidugudu bararushye pe,amaturo yose muri rusange aragenda uko yakabaye ijisho riyareba kuva akiva mu mufuka wa nyirayo kugeza mu karere,kdi ntagaruk'ukundi n'ubwo bavugako har'agaruka,umwigisha nawe aba akeney'itike,kdi nta mushyitsi w'umumaro nta cyanga cy'iteraniro,murumv'umuyobozi w'umudugudu ataragowe?none n'abamufashaga baramugaramye;nibaz'ejo hazaza h'itorero ry'IMANA? Kanda hano umusubize
zigirinshuti niwe wagenze iki gihugu cyane kdi nawe ntaho yagiye ngo ntibamuhe ticket ubwo ibyo avuga murumva ari ukuri? Kanda hano umusubize
Ngewe nkurikije uburyo abavugabutumwa ba ADEPR bitanga cyane,doreko akenshi baba batumwe n'Imana.nemezako hari igihe bahabwa ubutumwa n'Imana bibatunguye kdi bwihutirwa,bikaba ngombwako yitegura agahita ajya aho Imana imutumye.kdi akenshi baba ari abakene,none naba yabashije kugenda n'amaguru azagaruke nandi magururu koko?itike ningombwa kubavuga butumwa ndetse no kwakirwa neza nk'abahetse amabanga y'Umwami wacu! Kanda hano umusubize


text:
Iyi model igizwe n’ikote ndetse n’ijipo bigufi kandi bidoze (kuri taille) ku rugero rwa nyirabyo. Bidoze mu gitamabaro gikomeye ariko kitaremereye kitwa Chintz ariko yenda kumera nka Jutes. Gifite ibara rya bleu turquoise ikaba inavanzemo n’andi mabara ya beige ku ijosi kumusozo w’ikote ndetse n’ijipo murwego rwo kurushaho kuyiha umwihariko no kuyiha isura inogeye ijisho.
Iki gitamabaro kandi kigira umwihariko w’uko ari umwambaro wakwambara haba hashyushe kuko kidakurura izuba, cyangwa se hakonje bikakurinda ubukonje kuko gikomeye. Bigufasha kumererwa neza mu bihe byose.
Mu midodere, irikote nta kola rifite ahubwo ririburungushuye. Rifite imirongo ibiri y’ibifungo imbere ariko rigafungirwa kuri umwe muri iyo mirongo. Rifite amaboko agarukiwe haruguru gato y’ibiganza murwego rwo kuguha ubwisanzure nko mugihe uri gukoresha nk’intoki mukazi utarinze kumva ushatse guhina amaboko.
Ijipo ni ngufi murugero, igarukiye ku mavi neza, kandi ikagira pasura (fente) inyuma.Ibi bigufasha kurimba ariko nanone utaretse kwiyubahisha.
Kwambara ikote nk’iri biguha isura y’umuntu ushoboye kuyobora, ufite ubushobozi kandi wiyizeye mubyo akora
Wambaye iyi myenda, ushobora gusokoza , guconga ingohe ugashyiramo tiro kubafite nke. Kumunwa siga umutuku ariko ntukabye cyane. Ikigamijwe si uko bakwitaho cyane. Gerageza kwisiga ariko mu buryo bwiyumanganije.
Amaherena agomba kuba mato kandi magufi abaye ari muri Or cyangwa Argent byaba akarusho. nta runigi ukeneye ahubwo jyanisha n’igikomo kimwe kandi cyo mubwoko bumwe n’amaherena wambaye.
Imisatsi ushobora kuyisokoza uko ushatse kose ifinze cyangwa irekuye, bipfa kuba bidafite ibikabyo. Gusa ibaye ari migufi byaba byiza kurushaho yaba ari miremire ugafunga shinyo.
Inkweto ntazindi uretse izifunze kandi ndende, byongeye kandi byaba byiza cyane zibaye umukara ufite uruhu rubengerana.
Mubyo ukora byose, imyambaro yose wambara, jya uzirikana kandi wibuke ko biturutse ku myambarire yawe.,hari ubutumwa utanga kubakureba bitabaye ngomba ko ubivugisha umunwa. Jya rero ukora uko ushoboye kose ubwo butumwa bube ubwo kuguhesha agaciro kandi bitumen n’abakugana bumva bisanzuye kandi bizihiwe.
Imyenda y’umuyobozi
Iyi model igizwe n’ikote ndetse n’ijipo bigufi kandi bidoze (kuri taille) ku rugero rwa nyirabyo. Bidoze mu gitamabaro gikomeye ariko kitaremereye kitwa Chintz ariko yenda kumera nka Jutes. Gifite ibara rya bleu turquoise ikaba inavanzemo n’andi mabara ya beige ku ijosi kumusozo w’ikote ndetse n’ijipo murwego rwo kurushaho kuyiha umwihariko no kuyiha isura inogeye ijisho.
Labels: kwambara


text:
Mu buzima bw’umuntu hari intwaro nyinshi Satani akoresha ashaka kurwanya abantu b’Imana. Imwe muri zo twavuga ubwoba kandi ni ikintu gikomeye kuko umuntu uhorana ubwoba ari urwego adashobora kugeraho.
N’ubwo tutabitekerezaho kenshi ariko ubwoba ni umwanzi mu buzima bwacu kuko bushobora gutuma umuntu adakora icyo yagombaga gukora cyangwa kugeraho. Kugira ngo umuntu atsinde ubwoba ntabwo ari ikintu umuntu akora umunsi umwe. Ni urugendo rurerure umuntu akora abifashijwemo n’Imana. Gusa ikintu cyiza ni ukubyimenyaho kugira ngo umenye uko ushobora guhangana na bwo.
Hari abantu benshi bahorana ubwoba yewe hari n’abakristo bibaho bahora bikanga ibintu bitandukanye rimwe na rimwe nabo badashobora no gusobanura aho bituruka.
Nta bundi buryo nk’umukristo ushobora gusohoka muri ibi keretse gusenga Imana kandi ugahagarara ushikamye kigabo ukarwanya Satani nawe azaguhunga kandi wakwegera Imana nayo irakwegera kubera ko Imana iri bugufi bw’umuntu wese uyishakana umwete kandi iyo uyishaka urayibona.
Hari umukristo ukubwira ukuntu adasinzira kubera ubwoba bw’ibintu bitandukanye ariko wibuke ko uyu atari umugambi w’Imana ku bantu bayo. Hari igihe cyo kureba ariko ariko hari n’igihe cyo kuryama ugasinzira. “Nuryama ntuzagira ubwoba, ni koko uzaryama kandi ibitotsi byawe bizakugwa neza.’’ Imigani 3:24 Dukwiye gusenga Imana tukarwanya Satani kuko aturasa imyambi mu buryo butandukanye ku manywa na n’ijoro. Dufite ububasha n’ubushobozi dukomora kuri Kristo Yesu ariko ibi byose ntacyo byaba bidufashije tubabukoresheje.
Kubaho mu buzima tutagira ubwoba ntibivuze ko ibidutera bizabura ahubwo bivuko niba dufite Kristo Wanesheje tudakwiye kubaho ubuzima bw’ubwoba kuko Kristo twiringiye yahawe ubutware mu ijuru no mu isi. Satani azakomeza kuturwanya ariko ubuzima bwacu ni ubw’ubutsinzi kubwa Kristo.
Ntidukwiye kuba imbata z’ikintu cyose keretse Kristo “ Ubwo Kristo yatubaturiye kuba ab’umudenzezo,nuko muhagarare mushikamye, mutacyongera kubohwa n’ububata’’ Abagalatiya 5:1
Iri jambo icyo rigaragaza ni uko mbere twari mu bubata kandi twahoranaga ubwoba mu buzima bwacu bwa buri munsi, Kristo aje atubatura muri bwo nta mpamvu rero yo kongera gusubizwa aho twavuye kuko iyo tufite imitima itaducira urubanza turatinyuka imbere y’Imana yacu.
Satani ahora aharanira kutubuza uyu mudendezo dukomora kuri Kristo YESU ari nayo mpamvu dukwiye guhora turi maso kugira ngo tudatsindwa n’uburiganya bwe.


text:
Chorale Impuhwe ikorera umurimo muri ADEPR Gisenyi yateguye igiterane kidasanzwe
Ikigiterane cyateguwe na chorale Impuhwe yo kuri ADEPR Gisenyi, Umushyitsi mukuru azaba ari chorale MAMADJUSI CHOIR izaba ivuye TANZANIA MOSH yo muntara ya ARUSHA muri ANGLICAN CHURCH, Tuzaba turi kumwe n’abahanzi nka MURWANASHYAKA Faustin na SIBOMANA Andre. Hazaba kandi hari n’andi makorale akomeye cyane nka Bethlehem CHoir na Alliance Choir z’i Rubavu hamwe n’umuvugabutumwa Rev Pasteur MASUMBUKU Josue.
Ikigiterane kizaba kuwa gatandatu tariki ya 12.09. 2015 guhera saa munani z’amanywa no kucyumweru 13.09. 2015 guhera saa tatu za mugitondo kugera saa mbiri z’umugoroba.Iyi chorale MAMAJUSI tuzakorana igiterane kuwa gatandatu ni chorale izaba ivuye i MOSHI Tanzania aho twagiye gukorera ibiterane umwaka ushize mukwezi kwa cumi 2014. Nabo bahise biyemeza kuzaza muRwanda kutwigira ho byinshi.
Amateka ya chorale Impuhwe
Chorale Impuhwe yatangiye mu myaka yaza 1992 ari Chorale y’abana b’ishuri ry’icyumweru (Sunday school) yitwa Chorale Umunezero. Muri 1994, ingaruka z’ibyabaye mu Rwanda zageze no kuri iyi Chorale; hapfuye abana beshi ndetse habaho no gutatana. Umutekano umaze kugaruka, abana bari basigaye bongeye gukusanywa bakomeza kuririmba. Muri 1995 Commpassion ifasha abana batishoboye mu madini yiyemeje gufasha iyo Chorale y’abana ariko bafata n’icyemezo cyo guhindura izina ikaba Chorale ya Compassion niho havuye izina Impuhwe kuko Compassion bivuga Impuhwe.(Icyo gikorwa uwari umushumba wa paroisse ya Gisenyi Rev Pasteur Michel yakigize mo uruhare cyane.)
Ubufasha bwa compassion nti bwatinze kuko ibyo bihe chorale Impuhwe yabimazemo imyaka itatu badufasha muri byinshi. Mu mwaka wa 2000, kuko twari dutangiye gukura, twahawe mission yo kujya kurera umudugudu mushya witwa Lachorniche wo muri Paroisse ya Gisenyi Muri 2002 twakoze impanuka tuba kuri uwo mudugudu Uwo mudugudu twawuvuyeho tugaruka iwacu kumudugudu wa Gisenyi paroisse ya Gisenyi, nyuma y’iyo mpanuka.
Amakuru ajyanye n’impanuka.
Imyaka cumi nitatu (13ans) irashize 27/07/2002 - 27/07/2015, bagenzi bacu twaririmbanaga batashye mwijuru kandi batahiye rimwe mu buryo budasanzwe. Byari umubabaro ukomeye chorale gukora impanuka igiye mu rugendo rw’ivugabutumwa abaririmbyi batandatu bagataha mu ijuru hamwe nabaterankunga bane na shoferi na convoyeri; bose hamwe bakaba cumi nababiri (12).
Mw’itegurwa ry’urugendo Imana yaratubwiye ngo ururugendo rw’ivugabutumwa ruzaba urw’umugisha, ko Imana izakoramo igitangaza kizatuma abantu benshi bihana kandi bikamenyekana hafi na kure. Muby’ ukuri icyo Imana yavugaga twagisobanukiwe neza kibaye, byatumye abantu benshi bongera kwibukako, hari igihe cyo kubaho n’igihe cyo gupfa " Ku Mana gupfa turi abakiranutsi ni inyungu mu ijuru haba ibyishimo nubwo mwisi inshuti z’uwitabye Imana ziba zibabaye! "
Umuntu wese yagombye guhora yiteguye kuko tutazi umunsi n’igihe "UGUTSINDA NI UKUGIRA IHEREZO RYIZA" Iyi mpanuka yongeye ububyutse mu mitima y’abantu benshi bayumvise bwo kurushaho gushaka Imana, gushaka ubucuti n’ Imana, gusenga no gukora imirimo myiza bategura igihe cyabo cyo gupfa. Ni ukuvugako iyi mpanuka nayo yabaye UMURIMO W’IMANA "- Ibyahishuwe: 14:13: Hahirwa abapfa bapfira mu Mwami wacu ...yee ngo baruhuke imiruho n’imihati kuko imirimo yabo ijyanye nabo ibaherekeje.
Abaririmbyi n’abakunzi ba chorale Impuhwe bose aho bari hose tubifurije ibihe byiza, gukomera no kurushaho gukora imirimo myinshi y’ubutwari dutegura iherezo ryiza ryacu nyuma y’impanuka
Twakomeje umurimo w’Imana, ariko byabaye ngombwa ko tugaruka ku mudugudu wacu wa Gisenyi, Paroisse ya Gisenyi. Twakomeje ingendo z’ivugabutumwa mu midugudu , uturere n’intara zitandukanye , mugihugu cyacu cy’u Rwanda, ndetse no mu bihugu byo mukarere (Burundi, Kenya na Tanzania) Ubu ngubu turi abaririmbyi bagera kuri 75. Ubu dufite Vol 2 za video, Audio ni 7 kandi dukomeje umurimo w’Imana kugeza igihe Imana izabishakira.
Mwese murararitswe muri iki giterane kandi murarike n’abandi benshi bazaze kumva iyi Chorale izaturuka Tanzaniya.


text:
Niba wizera Imana, ukeneye kumarana nayo igihe kirekire muganira. Abantu benshi bakunda kwitabira ibihe by’amasengesho igihe bahuye n’ ibibazo bakeneye ko bisubizwa, abandi bakajya mu materaniro kubera impamvu runaka rimwe na rimwe zitarimo umugambi wo kurokora ubugingo bwabo akaga kazanwa n’ icyaha.
Kuzinduka mu rusengero mu minsi itari iyo twamenyereye yo gusenga, akenshi bisa n’ ibikomeye ariko ni ngombwa. Gusa iyo bidashoboka hari ubundi buryo bushoboka bwadufasha kumarana n’umwami wacu igihe kirekire. Kugira ngo turusheho gusa nawe. Bumwe muri ubwo buryo harimo kugira igihe gihoraho cyo gusenga no kwiga Ijambo ry’Imana. Hano hari ibyagufasha cyane cyane ku bantu bagerageza gushaka kubana n’ Imana ariko bikabananira:.
1. Ibuka ubuntu bw’ Imana: Igihe cyose twibutse ko twagiriwe ubuntu tutari dukwiye, bidutera kwiyegurira uwadukunze tutaranabaho, akanadupfira. Iyo uheranwa n’amaganya n’agahinda, bituma udatekereza ku mucunguzi. Uheranwa n’ibyaha byawe ndetse ukumva ko bitanababarirwa. Ariko menya ko ntabyo Imana itababarira iyo umuntu yihannye amaramaje. Ca bugufi usabe Imana kukurondora kandi uyisabe kukubashisha kuzirikana ubuntu bwayo. Ibi bizagufasha kuyikunda no gukunda kubana nayo.
2.Senga ubudasiba: Wabyemera utabyemera, ikintu Pawulo yasabye abo mu itorero ry’ i Tesalonike (1 abatesalonike 5:17) ni ingenzi cyane kuko bituma umuntu abohoka ndetse akamenya uko umubano we n’Imana uhagaze. Ubusobanuro bw’isengesho Pawulo atanga ni nk’ itumanaho rya interineti bita 4G. Ni ukuvuga ngo ahora ari kumwe n’Imana mu buryo butagira umupaka. Iyo dutekereza ko igihe cyose haba mu rusengero, mu muhanda, mu isoko,...Imana iba iri kumwe natwe; bituma tuzirikana urukundo rwayo tukagambirira kutayihemukira.
3. Tekereza kandi uhe agaciro icy’ingenzi: Iki nicyo dukeneye gukora igihe tumarana umwanya n’ Imana. Gusa ibi hari igihe bishobora gukomwa mu nkokora na gahunda z’amadini dusengeramo, bitewe n’ibyo twamenyereye. Ariko muri byose dukwiye kuzirikana ibi bintu by’ ingenzi bitatu: Kuvugana n’Imana, Kuyitega amatwi igihe itubwira, no gusoma Ijambo ryayo.
4. Kwemera uwo uri we: Abantu benshi kwicara ahantu hatuje bonyine igihe bahuye n’ibibazo bituma bigunga. Ku bandi babikora bashaka gutekereza iby’ Ijuru. Dukeneye gutekereza ku buyoboke bwacu ku Mana. Kuramya Imana no kuyubaha ntibigombera kuba umuntu yicaye, ahagaze, agenda, cyangwa aryamye. Igihe cyose uhaye Imana agaciro mu mutima wawe, ukayitekereza uyubashye, aho waba uri hose wayisenga kandi yakumva. Reba uburyo bukunogeye bwagufasha gusabana n’Imana butabangamira imiterere y’umubiri wawe. Ik’ ingenzi ni ukuzirikana icyo ukeneye mbere na mbere, ko ari ukwihana no guhinduka.
5. Kumenya uko witwara n’ iterambere: Ni byiza ko dufite iterambere kandi tugomba kurikoresha, ariko dukwiye kumenya uko tugendana naryo. Usanga akenshi abantu cyane cyane urubyiruko bamara umwanya munini kuri za telephone na mudasobwa, ku buryo babura umwanya wo gusenga no kwiga Ijambo ry’ Imana. Ni byiza kuba dufite iyi tekinoloji, kuko usanga dufite za Bibiliya muri telephone zacu na mudasobwa, ariko dukwiye kwitonda, tudatwarwa nabyo tukibagirwa isoko yo gukomera ku Mana ko ari amasengesho no kwiga Ijambo ry’ Imana.
Dukwiye kugira igihe cyo kubikoresha n’igihe cyo kubishyira ku ruhande. Igihe tugiye mu rusengero, byaba byiza dufunze byose, kugira ngo tubashe gusabana n’Imana ntakitubangamira. Ugomba kugira igihe gihoraho cyo kuba uri kuvugana n’Imana, ibindi bintu byose wabyiyatse. Ukamenya igihe gikwiye cyo kubibamo kuko nabyo rimwe na rimwe biradufasha.
Niba waragerageje ibihe byinshi kwiyegurira Imana, no kubana nayo mu buryo bw’ umwihariko ariko bikakunanira; kubera iki utatangira uyu munsi? Fata iki cyumweru nk’intangiriro nshya. Wiyemeze kubana n’ Imana mu gihe runaka wabona cyakunogera, maze usabe Imana guhira icyo cifuzo cyawe. Martin Saunders


text:
Kirehe: Abatowe barizeza ababatoye kubageza ku iterambere
Amatora y’inzego z’urubyiruko n’abafite ubumuga mu rwego rw’akarere ka Kirehe yo kuwa 25/02/2016 yaranzwe n’imihigo y’abatowe iganisha ku iterambere ry’abo bahagarariye.
Hatowe barindwi bagize Komite y’inama y’igihugu y’urubyiruko harimo batatu bagize biro nyobozi y’urubyiruko n’abakomiseri bane bahagarariye Komisiyo y’imibereho myiza,iy’imiyoborere myiza,iy’ubukungu n’ubutabera.
Izo nzego ni nazo zatowe muri komite y’inama y’igihugu y’abafite ubumuga.
Muhire Alexis watorewe kuba umuhuzabikorwa w’urubyiruko mu karere ka Kirehe yemeza ko afatanyije na komite yatowe agiye guhindura byinshi mu mibereho y’urubyiruko aruganisha k’ubukungu.
Ati“mu rubyiruko hari amahirwe menshi yarugeza k’ubukungu atabyazwa umusaruro,birazaba kurwibutsa ko ubunebwe butagifite umwanya mu gihugu cyacu rugakora rugakura amaboko mu mufuka rugana iterambereâ€.
Muhawenimana Marie Rose Komiseri w’imibereho myiza avuga ko urubyiruko agiye kurukura mu ngeso mbi rukagaruka k’umuco runakangurirwa kwitabira siporo n’imbyino nyarwanda.
Ati“ impamvu mvuga siporo nuko ari inzira nyayo yo kwiyegereza ububyiruko, tuzabaha uburyo bwo kuva mu ngeso mbi baharanira kwihangira imirimo, ibyo biyobyabwenge nibyo bibajyana mu ngeso mbi hakubitiraho n’ubushomeri bagashukika, ibyo tugiye kubihagarika duhange imirimoâ€.
Mu gihe mu karere ka Kirehe umubare w’abafite ubumuga ukomeje kwiyongera (abasaga ibihumbi 15),Tabaro Jean de Dieu watorewe guhagararira abafite ubumuga avuga ko agiye gukora ibishoboka abafite ubumuga bagahindura imibereho bagakirigita ifaranga.
Agira ati“ abafite ubumuga ni urwego rwubakitse kandi ruzwi,mu myaka itanu tuzasigasira ibyo twagezeho ibitaragenze neza tubinoze, ikintu tugiye gushyiramo ingufu kurusha ibindi ni ukongerera abafite ubumuga ubushobozi k’uburyo nabo bagerageza gukirigita ku ifarangfaâ€.
Avuga ko akarere kabashigikiye kuko kabasabye gukora umushinga Njyanama ikawemeza abantu bagakora.
Avuga ko abantu bafite ubumuga bafite umutwe utekereza neza kandi ukora, ngo niyo mpamvu bagiye kubigisha ubumenyingiro nko gufuma,kudoda by’umwuga k’uburyo ibyakozwe mu myaka itanu ishize byagaciro ka miliyoni 70, muri manda batangiye izo miriyoni zizikuba kabiri.
Mu bayobozi batowe,batatu bagize biro y’urubyiruko n’umuhuzabikorwa w’abafite ubumuga, bahise babona uburenganzira bubinjiza muri Njyanama y’akarere.